**GHIDUL SOLICITANTULUI**

**Măsura 16.4 - Sprijin pentru cooperare şi pieţe locale de desfacere**

**Variantă consultativă**

**Iulie 2021**

**Scopul ghidului**

Ghidul solicitantului este un material de informare tehnică a potențialilor beneficiari ai Fondului European Agricol pentru Dezvoltare Rurală (FEADR) și constituie un suport complex pentru întocmirea proiectului conform cerințelor specifice PNDR 2014-2020 şi Strategiei de Dezvoltare Locală GAL Tovishat. Acest document nu este opozabil actelor normative naționale și europene. Ghidul solicitantului elaborat pentru fiecare măsură inclusă în SDL este un document care se aprobă de organele de conducere ale Grupului de Acțiune Locală (conform prevederilor statutare) şi este publicat pe site-ul GAL-ului.

Prevederile aferente ghidului solicitantului se aplică în mod corespunzător. Sunt prezentate regulile pentru pregătirea, întocmirea și depunerea proiectului, precum și modalitatea de selecție, aprobare și derulare a proiectului dumneavoastră. De asemenea, conține lista indicativă a tipurilor de investiţii pentru care se acordă fonduri nerambursabile, documentele, avizele și acordurile care trebuie prezentate, modelul Cererii de Finanțare, al Planului de marketing, al Contractului de Finanțare, precum și alte informații utile întocmirii proiectului și completării corecte a documentelor.

Vă recomandăm ca, înainte de a începe completarea cererii de finanțare, să vă asigurați că ați parcurs toate informațiile prezentate în acest document, precum și toate prevederile din Ghidul Solicitantului și să vă asigurați că ați înțeles toate aspectele legate de specificul investițiilor finanțate prin PNDR.

Ghidul Solicitantului, precum și documentele anexate pot suferi rectificări din cauza modificărilor legislative naționale și europene sau procedurale, astfel vă recomandăm ca până la data limită de depunere a Cererilor de Finanțare în cadrul prezentului apel de selecție a proiectelor, să consultați periodic pagina de internet [www.galtovishat.ro](http://galtovishat.ro) pentru a urmări eventualele modificări.

Modificările Ghidului solicitantului nu vor aduce atingere sesiunii lansate de GAL aflate în curs de derulare, cu excepția situației în care intervin modificări ale legislației europene sau naționale care impun acest lucru. În această situație, GAL va informa potențialii solicitanți despre modificările survenite.

De asemenea, solicitanții pot obține informații/clarificări în mod gratuit, legate de completarea și pregătirea Cererii de Finanțare direct la sediul nostru, prin telefon, prin e-mail sau prin reţelele de socializare.

Cuprins

[1 Capitolul 1- DEFINIȚII ȘI ABREVIERI 4](#_Toc533695509)

[1.1 Definiţii 4](#_Toc533695510)

[1.2 Abrevieri 7](#_Toc533695511)

[2 Capitolul 2. PREVEDERI GENERALE 9](#_Toc533695512)

[2.1 Contribuția măsurii din SDL la domeniile de intervenție 9](#_Toc533695513)

[2.2 Contribuția publică totală a măsurii 10](#_Toc533695514)

[2.3 Tip de sprijin 10](#_Toc533695515)

[2.4 Sume (aplicabile) şi rata sprijinului 11](#_Toc533695516)

[2.5 Legislația europeană şi naţională aplicabilă măsurii 11](#_Toc533695517)

[2.6 Aria de aplicabilitate a măsurii (teritoriul acoperit de GAL) 14](#_Toc533695518)

[3 Capitolul 3. DEPUNEREA PROIECTELOR 14](#_Toc533695519)

[3.1 Locul unde vor fi depuse proiectele 14](#_Toc533695520)

[3.2 Perioada de depunere a proiectelor 15](#_Toc533695521)

[3.3 Alocarea pe sesiune 15](#_Toc533695522)

[3.4 Punctajul minim 15](#_Toc533695523)

[4 Capitolul 4. CATEGORIILE DE BENEFICIARI ELIGIBILI 16](#_Toc533695524)

[5 Capitolul 5. CONDIŢII MINIME OBLIGATORII PENTRU ACORDAREA SPRIJINULUI 19](#_Toc533695525)

[6 Capitolul 6. CHELTUIELI ELIGIBILE ŞI NEELIGIBILE 22](#_Toc533695526)

[6.1 Tipuri de investitii si cheltuieli eligibile 22](#_Toc533695527)

[6.2 Tipuri de investiţii şi cheltuieli neeligibile 25](#_Toc533695528)

[7 Capitolul 7. SELECȚIA PROIECTELOR 26](#_Toc533695529)

[7.1 Criterii de selecție 26](#_Toc533695530)

[7.2 Procedura de evaluare şi selecţie 30](#_Toc533695531)

[7.2.1 Punctajul minim admis la finanţare 30](#_Toc533695532)

[7.2.2 Evaluarea proiectelor depuse, inclusiv termenele stabilite 30](#_Toc533695533)

[7.2.3 Modalitatea de prezentare a rezultatului evaluării 30](#_Toc533695534)

[7.2.4 Componența și obligațiile comitetului de selecție și a comisiei de soluționare a contestațiilor 31](#_Toc533695535)

[7.2.5 Desfășurarea procedurii de soluționare a contestațiilor, inclusiv perioada și locația de depunere a contestațiilor, comunicarea rezultatelor 32](#_Toc533695536)

[7.2.6 Modalitatea de desfășurare a procesului de selecție a proiectelor 32](#_Toc533695537)

[8 Capitolul 8. VALOAREA SPRIJINULUI NERAMBURSABIL 34](#_Toc533695538)

[9 Capitolul 9. COMPLETAREA, DEPUNEREA ȘI VERIFICAREA DOSARULUI CERERII DE FINANTARE 35](#_Toc533695539)

[9.1 Completarea Cererii de Finanțare 35](#_Toc533695540)

[9.2 Depunerea dosarului Cererii de Finanțare 36](#_Toc533695541)

[9.3 Verificarea dosarului Cererii de Finanțare de GAL Tovishat 37](#_Toc533695542)

[9.4 Documentele necesare întocmirii Cererii de Finanţare 41](#_Toc533695543)

[10 Capitolul 10. CONTRACTAREA FONDURILOR 45](#_Toc533695544)

[10.1 Semnarea contractelor de finanțare 45](#_Toc533695545)

[10.2 Modificarea Contractului de finanţare 49](#_Toc533695546)

[10.3 Incetarea contractului de finanțare 50](#_Toc533695547)

[11 Capitolul 11. PLATA 53](#_Toc533695548)

11.1 Plata………………………………………………………………………………….53

11.2 Acordarea avansului ………………………………………………………………...53

[12 Capitolul 12. ACHIZIȚIILE 55](#_Toc533695549)

[13 Capitolul 13. TERMENELE LIMITĂ ȘI CONDIȚIILE PENTRU DEPUNEREA CERERILOR DE PLATĂ AFERENTE TRANȘELOR DE PLATĂ 58](#_Toc533695550)

[14 Capitolul 14. MONITORIZAREA PROIECTULUI 61](#_Toc533695551)

# Capitolul 1- DEFINIȚII ȘI ABREVIERI

## Definiţii

**Angajament -** reprezintă voinţa exprimată printr-un document asumat prin semnătură de un solicitant al sprijinului financiar, prin care acesta se obligă să respecte condiţiile generale şi specifice de acordare a sprijinului pentru fiecare măsură/submăsură/pachet/varianta vizată, astfel cum sunt prevăzute în fişele măsurilor din PNDR 2014-2020 şi detaliate în legislaţia naţională;

**Beneficiar** – persoană juridică / persoană fizică autorizată / întreprindere individual/ întreprindere familială care a încheiat un contract de finanțare cu AFIR pentru accesarea fondurilor europene prin FEADR;

**Cererea de** **finanţare** – reprezintă solicitarea depusă de potenţialul beneficiar în vederea obţinerii finanţării nerambursabile;

**Contract de finanțare** – reprezintă documentul juridic încheiat în condiţiile legii între Agenţia pentru Finanțarea Investiţiilor Rurale, denumită în continuare AFIR şi beneficiar, prin care se stabilesc obiectul, drepturile şi obligaţiile părţilor, durata de execuţie, valoarea, plata, precum şi alte dispoziţii şi condiţii specifice, prin care se acordă asistenţă financiară nerambursabilă din FEADR şi de la bugetul de stat, în scopul atingerii obiectivelor măsurilor cuprinse în PNDR

**Colaborator extern** – persoană fizică, persoană fizică autorizată, II, IF sau juridică ce colaborează cu Parteneriatul la o acțiune/ activitate specifică acestuia, prin acordarea de expertiză specifică ce nu poate fi asigurată de către membrii parteneriatului;

**Contractor** - parte într-un contract de finanţare, care, acceptând finanţarea şi condiţiile asociate acesteia, stabilite de autoritatea contractantă, se obligă să asigure realizarea contractului;

**Comercializarea produselor agricole** - conform definiţiei din R(UE) 651/ 2014 înseamnă deținerea sau expunerea unui produs agricol în vederea vânzării, a punerii în vânzare, a livrării sau a oricărei alte forme de introducere pe piață, cu excepția primei vânzări de către un producător primar către revânzători sau prelucrători și a oricărei alte activități de pregătire a produsului pentru această primă vânzare; o vânzare efectuată de un producător primar către consumatorii finali este considerată comercializare de produse agricole în cazul în care se desfășoară în spații separate, rezervate acestei activități;

**Conflict de interese** - orice situație care împiedică părțile semnatare ale acordului de cooperare să aibă o atitudine profesionistă, obiectivă și imparțială sau să execute activitile prevăzute în Contractul de Finanţare într-o manieră profesionistă, obiectivă și imparțială, din motive referitoare la familie, viața personală,, interese economice sau orice alte interese. Interesele anterior menționate includ orice avantaj pentru persoana în cauză, soțul/ soția, rude ori afini până la gradul 4 inclusiv. Dispozițiile menționate mai sus se aplică partenerilor, contractorilor, angajaților beneficiarului implicați în realizarea prevederilor prezentului contract.

**Derularea proiectului** – reprezintă totalitatea activităților efectuate de beneficiarul FEADR de la semnarea Contractului de Finanțare până la finalul perioadei de monitorizare a proiectului.

**Eligibil** – reprezintă îndeplinirea condiţiilor şi criteriilor minime de către un solicitant aşa cum sunt precizate în Ghidul solicitantului, Cererea de finanţare şi Contractul de finanţare pentru FEADR;

**Evaluare** – acţiune procedurală prin care documentaţia pentru care se solicită finanţare este analizată pentru verificarea îndeplinirii condiţiilor minime pentru acordarea sprijinului şi pentru selectarea proiectului, în vederea contractării;

**Exploatație agricolă (fermă)** – unitate tehnico-economică de sine stătătoare, cu o gestiune unică și care desfășoară activități agricole prin utilizarea suprafețelor agricole și/sau creșterea animalelor sau activități de menținere a terenurilor agricole în bune condiții agricole și de mediu, fie ca activitate principală, fie ca activitate secundară. Exploatația poate fi compusă din una sau mai multe unități de producţie situate pe teritoriul României, gestionate de un fermier și utilizate pentru activităţi agricole;

**Fermieri -** persoane fizice sau juridice (de drept public sau privat) sau un grup de persoane fizice sau juridice, indiferent de statutul juridic pe care un astfel de grup şi membrii săi îl deţin în temeiul legislaţiei naţionale, a cărui exploataţie se situează pe teritoriul României şi care desfăşoară o activitate agricolă;

**Fişa Măsurii** – Secţiune din Strategia de Dezvoltare Locală Tovishat 2014-2020 care descrie motivaţia sprijinului financiar nerambursabil oferit, obiectivele măsurii, aria de aplicare şi acţiunile prevăzute, tipul de investiţie, menţionează categoriile de beneficiar şi tipul sprijinului;

**Fonduri nerambursabile –** fonduri acordate unei persoane fizice sau juridice în baza unor criterii de eligibilitate îndeplinite pentru realizarea unei investiţii încadrate în aria de finanţare a submăsurilor 16.4 și 16.4a şi care nu trebuie returnate – singurele excepţii sunt nerespectarea condiţiilor contractuale şi nerealizarea investiţiei conform proiectului aprobat de AFIR;

**Lanț scurt -** configurație a lanțului alimentar care nu implică mai mult de un intermediar între producător şi consumator

**Întreprindere parteneră-** întreprinderea care nu este clasificată ca întreprindere legată şi între care există următoarea relaţie: întreprinderea (din amonte) deţine, individual sau în comun cu una ori mai multe întreprinderi legate, 25% sau mai mult din capitalul social ori din drepturile de vot ale unei alte întreprinderi (din aval). Întreprinderea legată este întreprinderea care deţine peste 50% din capitalul social şi/ sau drepturile de vot în structura altor întreprinderi, în amonte sau în aval.

**Intermediar -** acea entitate care achiziționează produsul de la fermier în scopul comercializării. Procesatorul nu este considerat intermediar dacă procesează material primă proprie sau procesarea reprezintă o acțiune de prestare de servicii către fermier, cel din urmă deținând controlul asupra produsului și condițiilor de comercializare (ex.: stabilirea prețului);

**Implementare proiect** – reprezintă totalitatea activităților efectuate de beneficiarul FEADR de la semnarea Contractului de finanțare până la data depunerii ultimei tranșe de plată.

**Lider de proiect** - este PFA, II, IF sau persoana juridică (de drept public sau privat) desemnata prin acordul de cooperare sa reprezinte parteneriatul în relatia contractuala cu AFIR, conform legislatiei în vigoare.

**Piața locală** - este definită ca o rază de comercializare care nu depășește 75 km de la exploatația de origine a produsului. Distanța dintre exploatația de origine a produsului/produselor și punctul de comercializare se calculează prin intermediul GPS. Se va avea în vedere distanța rutieră cea mai scurtă. Dovada încadrării în limita de km menționată anterior nu este necesară. Distanța va fi verificată de AFIR. Solicitantul trebuie să se asigure înainte de depunerea proiectului că se încadrează în limita de mai sus și să menționeze în proiect distanța maximă dintre exploatația de origine a produsului/ produselor și punctul de comercializare.

**Partener** - persoană fizică sau juridică (de drept public sau privat), care acționează pentru atingerea scopului comun stabilit, în conformitate cu prevederile Acordului de Cooperare . Exemplu: o asociaţie profesională, organizaţie guvernamentală sau neguvernamentală, o înterprindere privată etc;

**Potenţial beneficiar** - parteneriatul constituit din persoane fizice, persoane juridice, persoane fizice autorizate, întreprinderi individuale, întreprinderi familiale și orice altă entitate relevantă care este eligibil (care îndeplineşte toate condiţiile impuse prin PNDR) pentru accesarea fondurilor europene, dar care dorește să depună sau a depus un proiect pentru a obține fonduri nerambursabile dar nu a încheiat încă un contract de finanţare cu AFIR;

**Produse agricole** – produsele enumerate în Anexa I la Tratatul de Instituire al Comunității Europene;

**Produse alimentare** – produsele alimentare care nu sunt produse agricole și care sunt enumerate în anexa I la Regulamentul (UE) nr. 1151/2012 al Parlamentului European și al Consiliului;

**Prag minim** – punctajul minim sub care niciun proiect nu poate fi declarat eligibil şi acceptat la finanţare;

**Reprezentantul legal –** persoana desemnată să reprezinte solicitantul în relația contractuală cu AFIR, conform legislației în vigoare.

**Solicitant** – parteneriatul constituit din persoane fizice, persoane juridice, persoane fizice autorizate, întreprinderi individuale, întreprinderi familiale și orice altă entitate relevantă care a depus un proiect pentru accesarea fondurilor europene dar care nu a semnat un contract de finanțare.

**Sprijin nerambursabil** – reprezintă suma alocată proiectelor, asigurată prin contribuţia Uniunii Europene şi a Guvernului României;

**Submăsură** – defineşte aria de finanțare prin care se poate acorda o sumă forfetară proiectelor (reprezintă o sumă de activităţi finanţate prin fonduri nerambursabile).

**Valoare eligibilă a proiectului** – reprezintă suma cheltuielilor pentru bunuri, servicii, lucrări care se încadrează în Lista cheltuielilor eligibile precizată în prezentul ghid și care pot fi decontate prin FEADR; procentul de co-finanţare publică și privată se calculează prin raportare la valoarea eligibilă a proiectului.

**Valoarea neeligibilă a proiectului** – reprezintă suma cheltuielilor pentru bunuri, servicii şi/sau lucrări care sunt încadrate în Lista cheltuielilor neeligibile precizată în prezentul manual şi nu pot fi decontate prin FEADR; cheltuielile neeligibile nu vor fi luate în calcul pentru stabilirea procentului de cofinanţare publică; cheltuielile neeligibile vor fi suportate financiar integral de către beneficiarul proiectului.

**Valoare totală a proiectului** – suma cheltuielilor eligibile şi neeligibile pentru bunuri, servicii, lucrări.

## Abrevieri

**FEADR** – Fondul European Agricol pentru Dezvoltare Rurală, este un instrument de finanțare creat de Uniunea Europeană pentru implementarea dezvoltării rurale în cadrul Politicii Agricole Comune;

**PNDR** – Programul Naţional de Dezvoltare Rurală este documentul programatic aprobat de Comisia Europeană pentru România, pe baza căruia va putea fi accesat FEADR şi care respectă liniile directoare strategice de dezvoltare rurală ale Uniunii Europene;

**AM – PNDR** – Direcția Generală Dezvoltare Rurală - Autoritatea de Management pentru Programul Naţional de Dezvoltare Rurală;

**AFIR** – Agenţia pentru Finanțarea Investiţiilor Rurale – instituţie publică subordonată MADR care derulează FEADR;

**OJFIR** – Oficiul Judeţean pentru Finanțarea Investiţiilor Rurale, structură organizatorică la nivel judeţean a AFIR (la nivel naţional există 41 Oficii Judeţene);

**CRFIR** – Centrul Regional Pentru Finanțarea Investiţiilor Rurale, structură organizatorică AFIR de la nivelul regiunilor de dezvoltare;

**APIA** – Agenţia de Plaţi şi Intervenţie pentru Agricultură – instituţie publică subordonată MADR care derulează fondurile europene pentru implementarea măsurilor de sprijin finanţate din Fondul European pentru Garantare în Agricultură (FEGA).

**ANC** – Autoritatea Națională pentru Calificări

**SO** (Standard Output) – Valoarea Producţiei Standard

**ANZ –** Agentia Naționala pentru Zootehnie

**ANSVSA** – Autoritatea Naţională Sanitară Veterinară şi pentru Siguranţa Alimentelor

**DSVSA** – Direcţia Sanitară Veterinară şi pentru Siguranţa Alimentelor

**PNA**- Programul Naţional Apicol

**PNS**- Programul Naţional de Sprijin al României în Sectorul Vitivinicol

**ANCA** – Agenția Națională de Consultanță Agricolă

# Capitolul 2. PREVEDERI GENERALE

Abordarea LEADER urmărește aceleași obiective generale și specifice ale Politicii Agricole Comune ale UE și ale PNDR și presupune dezvoltarea comunităților locale într-o manieră specifică, adaptată nevoilor și priorităților acestora. Valoarea adăugată a abordării LEADER derivă din acele inițiative locale care combină soluții ce răspund problematicii existente la nivelul comunităților locale, refletate în acțiuni specifice acestor nevoi.

Pentru teritoriul GAL, abordarea LEADER este importantă deoarece creează premisele unei dezvoltări durabile, bazate pe nevoi/ oportunități concrete de la nivel local, cu soluții care să funcționeze în acest context. Din acest motiv, un parteneriat între actorii relevanți de la nivel local, care să prioritizeze în mod pertinent nevoile de dezvoltare, este cea mai bună soluție de dezvoltare, iar LEADER oferă tocmai acest tip de abordare prin planificare și implementare coerentă.

## Contribuția măsurii din SDL la domeniile de intervenție

Măsura 16.4contribuie la îndeplinirea domeniului de intervenţie **1B** – Consolidarea legăturilor dintre agricultură, producția alimentară și silvicultură, pe de o parte, cercetare și inovare, pe de altă parte, inclusiv în scopul unei gestionări mai bune a mediului și al unei performanțe de mediu îmbunătățite prevăzute la art. 5, Reg. (UE) nr. 1305/2013.

**Obiectivele specifice/locale ale măsurii**

Măsura contribuie la **prioritatea P1:** Încurajarea transferului de cunoştinţe şi a inovării în agricultură, în silvicultură şi în zonele rurale prevăzută la art. 5, Reg. (UE) nr. 1305/2013.

Îmbunătăţirea cooperării între actorii locali în scopul comercializării produselor agroalimentare prin intermediul lanțurilor scurte de aprovizionare. Măsura va încuraja atât cooperarea dintre fermieri, procesatori, comercianţi alimentari cu amănuntul, restaurante, hoteluri şi alte forme de cazare din teritoriul LEADER Tövishát cât şi realizarea de parteneriate cu organizații neguvernamentale şi autorităţi publice din teritoriu.

De asemenea măsura contribuie la obiectivele transversal ale Reg. (UE) nr. 1305/2013:

- **Inovare** : Prin cooperare, micii producători locali pot identifica modalităţi inovatoare de comercializare a unui volum mai mare de produse proprii şi de atragere a unor noi categorii de consumatori. Activitățile finanţate prin această măsură le permite fermierilor să capitalizeze în comun produsele obținute, să-și adapteze producția la cerințele pieței, să aibă un acces mai bun la inputuri, echipamente, credite și piață, să-și optimizeze costurile de producție, să creeze lanțuri scurte de aprovizionare și să facă față diferitelor provocări de pe piață.

**- Mediu şi climă** : Comercializarea produselor alimentare obținute la nivel local, prin lanțuri scurte și prin piețe locale poate avea efecte pozitive asupra mediului și climei prin reducerea consumului de energie și, implicit, a emisiilor de GES

## Contribuția publică totală a măsurii

**Contribuţia publică** totală, pentru măsura 16.4 - „ Sprijin pentru cooperare şi pieţe locale de desfacere ”, este de 18.921,21  **Euro,** din care:

‐ 85 % contribuție europeană – FEADR

- 15% contribuţia națională de la bugetul de stat pentru regiunile de dezvoltare ale României, fără regiunea Bucureşti ‐ Ilfov;

## Tip de sprijin

Tipul măsurii: Investiţii

Tipul sprijinului în conformitate cu prevederile art. 67 al Reg. (UE) nr. 1303/2013:

-rambursare a cheltuielilor eligibile efectuate și plătite efectiv;

-plată în avans, cu condiția constituirii unei garanții bancare corespunzătoare procentului de 100% din valoarea avansului, în conformitate cu articolul 45(4) și articolul 63 din Regulamentul 1305/2014.

## Sume (aplicabile) şi rata sprijinului

Cuantumul sprijinului public nerambursabil este de maxim 18.921,21 de euro/proiect.

Costurile de funcţionare ale cooperării nu vor depăși 20% din valoarea maximă a sprijinului acordat pe proiect depus.

Toate costurile sunt acoperite de această măsură ca o valoare globală.

Dacă proiectele de parteneriat intră în sfera de aplicare a normelor privind ajutoarele de stat (în afara sectorului agricol) sprijinul va fi acordat în conformitate cu Regulamentul privind ajutoarele de minimis nr. 1407/2013 și nu va depăși 200.000 de euro/beneficiar timp de trei ani fiscali.

Intensitatea ajutorului este de 100%

## Legislația europeană şi naţională aplicabilă măsurii

**Legislație europeană:**

**Regulamentul (UE) nr. 1303/2013** de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a Regulamentului (CE) nr. 1083/2006 al Consiliului Regulamentul (UE) nr. 1407/2013 privind aplicarea articolelor 107 și 108 din Tratatul privind funcționarea Uniunii Europene ajutoarelor de minimis

**Regulamentul (UE) nr. 1305/2013** privind sprijinul pentru dezvoltare rurală acordat din Fondul european agricol pentru dezvoltare rurală (FEADR) și de abrogare a Regulamentului (CE) nr. 1698/2005 al Consiliului, cu modificările şi completările ulterioare

- **Regulamentul (UE) nr. 1306/2013** al Parlamentului European Și al Consiliului privind finanțarea, gestionarea și monitorizarea politicii agricole comune și de abrogare a Regulamentelor (CEE) nr. 352/78, (CE) nr. 165/94, (CE) nr. 2799/98, (CE) nr. 814/2000, (CE) nr. 1290/2005 și (CE) nr. 485/2008 ale Consiliului, cu modificările şi completările ulterioare

- **Regulamentul (UE) nr. 1307/2013** al Parlamentului European și al Consiliului de stabilire a unor norme privind plățile directe acordate fermierilor prin scheme de sprijin în cadrul politicii agricole comune și de abrogare a Regulamentului (CE) nr. 637/2008 al Consiliului și a Regulamentului (CE) nr. 73/2009 al Consiliului, cu modificările şi completările ulterioare

- **Regulamentul (UE) nr. 1310/2013** al Parlamentului European și al Consiliului de stabilire a anumitor dispoziții tranzitorii privind sprijinul pentru dezvoltare rurală acordat din Fondul european agricol pentru dezvoltare rurală (FEADR), de modificare a Regulamentului (UE) nr. 1305/2013 al Parlamentului European și al Consiliului în ceea ce privește resursele și repartizarea acestora pentru anul 2014 și de modificare a Regulamentului (CE) nr. 73/2009 al Consiliului și a Regulamentelor (UE) nr. 1307/2013, (UE) nr. 1306/2013 și (UE) nr. 1308/2013 ale Parlamentului European și ale Consiliului în ceea ce privește aplicarea acestora în anul 2014, cu modificările şi completările ulterioare

- **Regulamentul (UE) nr. 1407/2013** al Comisiei privind aplicarea articolelor 107 și 108 din Tratatul privind funcționarea Uniunii Europene ajutoarelor de minimis Text cu relevanță pentru SEE, cu modificările şi completările ulterioare

- **Regulamentul delegat (UE) nr. 807/2014** de completare a Regulamentului (UE) nr. 1305/2013 al Parlamentului European și al Consiliului privind sprijinul pentru dezvoltare rurală acordat din Fondul european agricol pentru dezvoltare rurală (FEADR) și de introducere a unor dispoziții tranzitorii, cu modificările şi completările ulterioare

- **Regulamentul de punere în aplicare (UE) nr. 808/2014** al Comisiei de stabilire a normelor de aplicare a Regulamentului (UE) nr. 1305/2013 al Parlamentului European și al Consiliului privind sprijinul pentru dezvoltare rurală acordat din Fondul european agricol pentru dezvoltare rurală (FEADR), cu modificările şi completările ulterioare

- **Regulamentul de punere în aplicare (UE) nr. 809/2014** al Comisiei de stabilire a normelor de aplicare a Regulamentului (UE) nr. 1306/2013 al Parlamentului European și al Consiliului în ceea ce privește sistemul integrat de administrare și control, măsurile de dezvoltare rurală și ecocondiționalitatea, cu modificările şi completările ulterioare Regulamentul de punere în aplicare (UE) nr. 908/2014 al Comisiei de stabilire a normelor de aplicare a Regulamentului (UE) nr. 1306/2013 al Parlamentului European și al Consiliului în ceea ce privește agențiile de plăți și alte organisme, gestiunea financiară, verificarea conturilor, normele referitoare la controale, valorile mobiliare și transparența, cu modificările şi completările ulterioare

**- Recomandarea 2003/361/CE** din 6 mai 2003 privind definirea microîntreprinderilor şi a întreprinderilor mici şi mijlocii

- **Regulamentul (CE) nr. 868/2008** privind fișa exploatației care urmează a fi utilizată în scopul determinării veniturilor exploatațiilor agricole și analizării activității economice a acestor exploatații, cu modificările şi completările ulterioare

- **Regulamentul (CE) nr. 1242/2008** al Comisiei de stabilire a unei tipologii comunitare pentru exploatații agricole, cu modificările şi completările ulterioare

**Legislaţia naţională**

- **Hotărârea Guvernului nr. 885/ 1995** privind unele măsuri de organizare unitară a evidenţei acţionarilor şi acţiunilor societăţilor comerciale, cu modificările şi completările ulterioare

- **Hotărârea Guvernului nr. 218/ 2015** privind registrul agricol pentru perioada 2015-2019, cu modificările şi completările ulterioare.

- **Hotărârea Guvernului nr. 226/ 2015** privind stabilirea cadrului general de implementare a măsurilor programului naţional de dezvoltare rurală cofinanţate din Fondul European Agricol pentru Dezvoltare Rurală şi de la bugetul de stat, cu modificările şi completările ulterioare.

**- Legea nr. 31/ 1990** privind societăţile comerciale – Republicare, cu modificările şi completările ulterioare

- **Legea nr. 50/ 1991** privind autorizarea executării lucrărilor de construcţii - Republicare, cu modificările şi completările ulterioare

- **Legea nr 82/ 1991** a contabilităţii – Republicare, cu modificările şi completările ulterioare

- **Legea nr. 266/2002** privind producerea, prelucrarea, controlul şi certificarea calităţii, comercializarea seminţelor şi a materialului săditor, precum şi testarea şi înregistrarea soiurilor de plante republicată, cu modificările şi completările ulterioare.

- **Legea nr. 571/ 2003** privind Codul Fiscal, cu modificările şi completările ulterioare

- **Legea nr. 346/** **2004** privind stimularea înfiinţării şi dezvoltării întreprinderilor mici şi mijlocii, cu modificările şi completările ulterioare

- **Ordinul nr. 564/ 2003** pentru aprobarea Regulilor şi normelor tehnice interne privind producerea în vederea comercializării, prelucrarea, controlul şi/sau certificarea calităţii seminţelor şi a materialului săditor din unele specii de plante produse şi comercializate pe teritoriul României, cu modificările şi completările ulterioare

- **Ordinul ministrului agriculturii, pădurilor și dezvoltării rurale nr. 1269/ 2005** pentru aprobarea Regulilor şi normelor tehnice privind producerea, controlul calităţii şi/sau comercializarea materialului de înmulţire şi plantare legumicol, altul decât seminţele, cu modificările şi completările ulterioare

- **Ordinul nr. 1270/ 2005** privind aprobarea Codului de bune practici agricole pentru protecţia apelor împotriva poluării cu nitraţi din surse agricole, cu modificările şi completările ulterioare

- **Ordinul ministrului economiei și finanțelor nr. 2371/ 2007** pentru aprobarea modelului şi conţinutului unor formulare prevăzute la titlul III din Legea nr. 571/2003 privind Codul fiscal, cu modificările şi completările ulterioare

- **Ordinul ministrului agriculturii, pădurilor și dezvoltării rurale nr. 355/2007** privind aprobarea criteriilor de încadrare, delimitării şi listei unităţilor administrativ-teritoriale din zona montană defavorizată, cu modificările şi completările ulterioare

- **Ordinul ministrului economiei și finanțelor nr. 858/ 2008** privind depunerea declaraţiilor fiscale prin mijloace electronice de transmitere la distanţă, cu modificările şi completările ulterioare

- **Ordinul ministrului finanțelor publice nr. 65/ 2015** privind principalele aspecte legate de întocmirea şi depunerea situaţiilor financiare anuale şi a raportărilor contabile anuale ale operatorilor economici la unităţile teritoriale ale Ministerului Finanţelor Publice, cu modificările şi completările ulterioare

- **Ordinul nr. 170/ 2015** pentru aprobarea Reglementărilor contabile privind contabilitatea în partidă simplă, cu modificările şi completările ulterioare

- **Ordinul nr. 2634/ 2015** privind documentele financiar-contabile

- **Ordonanţa de urgenţă a Guvernului nr. 44/ 2008** privind desfăşurarea activităţilor economice de către persoanele fizice autorizate, întreprinderile individuale şi întreprinderile familiale, cu modificările şi completările ulterioare

**- Ordonanţa de urgenţă a Guvernului nr. 6/** **2011** pentru stimularea înfiinţării şi dezvoltării microîntreprinderilor de către întreprinzătorii debutanţi în afaceri

- **Ordonanţa de urgenţă a Guvernului nr. 66/ 2011** privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora, cu modificările şi completările ulterioare

- **Ordonanţă de urgenţă a Guvernului nr. 43/ 2013** privind unele măsuri pentru dezvoltarea şi susţinerea fermelor de familie şi facilitarea accesului la finanţare al fermierilor, cu modificările şi completările ulterioare

- **Programul Național de Dezvoltare Rurală 2014-2020**

## Aria de aplicabilitate a măsurii (teritoriul acoperit de GAL)

Pentru a putea depune proiecte prin intermediul GAL beneficiarul trebuie să efectueze investiția în teritoriul GAL Tovishat.

Aria de aplicabilitate a măsurii 16.4 este teritoriul acoperit de Asociația Grup De Acțiune Locală Tovishat. Teritoriul se regăseşte în spaţiul eligibil Leader fiind compus din Oraşul Cehu Silvaniei şi comunele Bocşa, Coşeiu, Crişeni, Dobrin, Hereclean, Sălăţig, Sărmăşag şi Şamşud din Judeţul Sălaj respectiv comunele Bogdand, Hodod, Supur din Judeţul Satu Mare.

# Capitolul 3. DEPUNEREA PROIECTELOR

## Locul unde vor fi depuse proiectele

Dosarele se depun la secretariatul Asociaţiei Grup de Acţiune Locală Tovishat cu sediul în localitatea Panic, nr.1/S, comuna Hereclean, jud.Sălaj sub forma Cererii de finanțare și a documentelor anexă cerute în Ghidul Solicitantului aferent măsurii, de luni până vineri, în intervalul orar 09:00 – 14:00.

Un expert din cadrul GAL înregistrează Cererea de Finanțare în Registrul de Intrări/Ieșiri iar solicitantul primește un număr de înregistrare.

## Perioada de depunere a proiectelor

Perioada de depunere a proiectelor va fi precizată în apelul de selecție.

**Apelul de selecție va fi lansat cu minimum 30 de zile calendaristice înainte de data limită de depunere a proiectelor, în așa fel încât potențialii beneficiari să aibă timp suficient pentru pregătirea și depunerea acestora.**

Apelul de selecție se poate lansa cu minimum 10 zile calendaristice înainte de data limită de depunere a proiectelor numai în situația în care acest apel de selecție va conține toate prevederile și informațiile care au făcut obiectul ultimului apel de selecție pe măsura respectivă, inclusiv punctajele pentru criteriile de selecție, cu excepția alocării financiare, fiind astfel respectat principiul transparenței.

## Alocarea pe sesiune

Suma disponibilă pentru sesiunea de selecție a proiectelor pentru apelul de selecție 2 este de 18.921,21 euro.

## Punctajul minim

Pentru această măsură pragul minim este de 10 puncte şi reprezintă pragul sub care niciun proiect nu poate primi finanţare.

# Capitolul 4. CATEGORIILE DE BENEFICIARI ELIGIBILI

**Beneficiari eligibili**

Solicitanţii eligibili pentru măsura 16.4 sunt PARTENERIATELE constituite în baza unui ACORD DE COOPERARE din cel puţin un partener din categoriile de mai jos și cel puțin un fermier sau un grup de producători/ o cooperativă care își desfășoară activitatea în sectorul agricol.

• Fermieri;

• Microîntreprinderi și întreprinderi mici;

• Organizații neguvernamentale;

• Consilii locale;

• Unități școlare (inclusiv universitățile de profil), unitățile sanitare, de agrement și de alimentație publică.

Parteneriatul poate avea ca membri și persoane fizice, cu condiția ca liderul de proiect să fie cel puțin PFA, II, IF (înfiinţate în baza OUG nr. 44/ 2008, cu modificările și completările ulterioare).

Parteneriatele care au în componență exclusiv solicitanți reprezentând firme partenere sau legate definite conform Legii nr. 346/ 2014 privind stimularea înfiinţării şi dezvoltării întreprinderilor mici şi mijlocii, cu modificările şi completările ulterioare, nu sunt eligibile.

Pentru a evita situația în care parteneriatul are în componență exclusiv solicitanți reprezentând firme partenere sau legate se va verifica acționariatul partenerilor în baza de date a ONRC.

Reprezentantul legal al liderului de parteneriat în relația cu AFIR este angajat al acestuia cu contract de muncă pe perioadă nedeterminată sau pe o perioadă cel puțin egală cu perioada de derulare a proiectului.

Reprezentantul legal poate fi înlocuit în situații excepționale, cu condiția respectării celor de mai sus de către persoana nou desemnată, pe toată perioada de implementare a proiectului.

Sprijinul va fi acordat pentru proiecte care nu intră în sfera de aplicare a normelor privind ajutoarele de stat (vor cuprinde doar acțiuni, investiții, operațiuni legate de produsele prezente în Anexa I la TFUE, exceptând sectorul piscicol).

**Atenție!**

Sunt eligibile și parteneriatele formate doar din fermieri. În cadrul unui Acord de Cooperare cel puțin unul dintre fermieri trebuie să desfășoare activități agricole autorizate (inclusiv PFA, II, IF).

Indiferent dacă deține calitatea de lider de proiect sau membru al unui acord de cooperare în cadrul mai multor proiecte, un fermier nu poate beneficia de sprijin prin intermediul submăsurii 16.4 pentru aceeași categorie de produse.

**Liderul de proiect trebuie să se încadreze în următoarele forme de organizare (listă indicativă):**

**Persoana fizică autorizată** (înfiinţată în baza OUG nr. 44/ 2008, cu modificările și completările ulterioare);

**Întreprinderi individuale** (înfiinţate în baza OUG nr. 44/ 2008, cu modificările și completările ulterioare);

**Întreprinderi familiale** (înfiinţate în baza OUG nr. 44/ 2008, cu modificările și completările ulterioare);

**Societăţi comerciale** (înfiinţate în baza Legii nr. 31/ 1990, republicată, cu modificarile ulterioare);

**Societăţi agricole şi alte forme de asociere în agricultură** (înfiinţate în baza Legii nr. 36/ 1991, cu modificările şi completările ulterioare)

**Asociaţii şi fundaţii** (înfiinţate în baza OG nr. 26/ 2000 aprobată cu modificări şi completări prin Legea nr 246/2005);

**Cooperative agricole** (înfiinţate în baza Legii nr. 566/ 2004 republicată, cu modificările și completările ulterioare);

**Societăți cooperative** înfiinţate în baza Legii nr. 1/ 2005 republicată, cu modificările și completările ulterioare)

**Grupuri de producători** (Ordonanța Guvernului nr. 37/ 2005 privind recunoașterea și funcționarea grupurilor și organizațiilor de producători, pentru comercializarea produselor agricole, cu completările și modificările ulterioare)

**Orice altă formă juridică de asociere, conform legislaţiei naţionale în vigoare**;

**Organizații neguvernamentale, Consilii locale/ UAT, Unități școlare (universități, licee etc.), sanitare, de agrement şi de alimentaţie publică**;

**Alte entităţi relevante (de exemplu institute și stațiuni de cercetare)**, pe baza obiectivelor proiectului.

**În cazul în care liderul de proiect este Consiliul Local/ UAT se va prezenta Hotărârea Consiliului Local privind acordul de realizare a proiectului și desemnarea Primarului ca reprezentant legal al proiectului în relația cu AFIR.**

Parteneriatelor care până la finalizarea proiectului își schimbă nejustificat structura (tipul și numărul de membri) le va fi retrasă integral asistenţa financiară.

Totuși, se acceptă înlocuirea partenerilor din acordul de cooperare dacă există motive întemeiate, care trebuie justificate corespunzător, respectând toate angajamentele asumate, inclusiv condițiile de eligibilitate și selecție, cu acordul partenerilor prezenți în parteneriat la momentul solicitării modificării.

În cazul în care există intenția de modificare a componenței parteneriatului după momentul acordării Deciziei de Finanțare (semnarea Contractului de Finanțare) și până la sfârșitul perioadei de monitorizare, liderul de proiect va justifica aceasta și va avea obligația de a notifica AFIR pentru a primi acordul. Noua entitate ce va fi cuprinsă în cadrul acordului de cooperare va prelua toate drepturile și obligațiile entității ce a părăsit acordul. Se va transmite acordul de parteneriat final către AFIR în termen de 30 de zile calendaristice după primirea acordului AFIR. Nu este permisă schimbarea membrilor acordului de cooperare între momentul depunerii Cererii de Finanțare și momentul acordării Deciziei de Finanțare (semnarea Contractului de Finanțare). Nu este permisă schimbarea membrilor pentru care s-au efectuat plăți.

De asemenea, este permisă și creșterea numărului de parteneri fără a fi necesară o justificare amplă, cu condiția ca, aceștia să fie incluși cu acordul partenerilor prezenți în parteneriat la momentul solicitării modificării, respectând toate angajamentele asumate, inclusiv cheltuielile, condițiile de eligibilitate și selecție. În acest caz solicitantul (liderul de proiect) va notifica AFIR intenția de modificare a componenței parteneriatului și motivul includerii partenerului/ partenerilor și va atașa dovada acordului partenerilor prezenți în parteneriat la momentul solicitării modificării.

Cu acordul AFIR, se pot include în parteneriat (acordul de cooperare) și membri noi a căror atributii în cadrul proiectului (inclusiv financiare) vor putea curge de la data semnării unui nou acord de parteneriat/ act adițional care să-i includă şi pe noul/ noii parteneri.

Pot fi cooptați parteneri atât din zonele rurale cât și din zonele urbane în cadrul acordului de cooperare cu condiția ca aceștia să aibă sediul sau punctul de lucru în teritoriul LEADER Tovishat, ținându-se cont de drepturile și obligațiile stabilite în cadrul proiectului (inclusiv financiare).

**Numărul de membri nu poate să scadă sub cel din acordul de cooperare inițial.**

Parteneriatul trebuie să respecte următoarele:

 să fie format din persoane juridice române şi alte entităţi constituite conform legislaţiei naţionale în vigoare;

 să acţioneze în nume propriu.

 să asigure surse financiare stabile și suficiente pe tot parcursul implementării proiectului.

Următoarele categorii de solicitanți/beneficiari pot depune proiecte aferente măsurilor/ submăsurilor de investiții derulate prin PNDR 2014-2020, cu respectarea următoarelor condiții, după caz:

❶ Solicitanții/ beneficiarii/ membrii asociaţiilor de dezvoltare intercomunitară, după caz, înregistrați în registrul debitorilor AFIR, atât pentru Programul SAPARD, cât și pentru FEADR, care achită integral datoria față de AFIR, inclusiv dobânzile și majorările de întârziere până la semnarea Contractelor de Finanțare;

❷ Solicitanţii care s-au angajat prin declaraţie pe propria răspundere, la depunerea Cererii de Finanțare, că vor prezenta proiectul tehnic la data semnării contractului şi nu prezintă acest document la data prevăzută în notificare, numai în cadrul sesiunii continue a anului următor.

Restricțiile de mai sus sunt aplicabile liderului de proiect.

❸ Parteneriatele care au proiect în derulare, până la implementarea proiectului (până la depunerea ultimei cereri de plată) astfel:

- beneficiarii 16.4 (parteneriatele/ liderii de proiect) nu pot depune un alt proiect în cadrul 16.4, dar pot depune în cadrul 16.4a;

- beneficiarii (parteneriatele/ liderii de proiect) 16.4a nu pot depune un alt proiect în cadrul 16.4a, dar pot depune în cadrul 16.4. *În cadrul acestei măsuri, un beneficiar poate solicita finanțare pentru unul sau mai multe proiecte, cu respectarea condițiilor de mai sus.*

# Capitolul 5. CONDIŢII MINIME OBLIGATORII PENTRU ACORDAREA SPRIJINULUI

Pentru a demonstra îndeplinirea condiţiilor minime obligatorii specifice proiectului este necesar să fie prezentat în planul de marketing/studiu toate informaţiile concludente în acest sens, iar documentele justificative vor susţine aceste informaţii.

**EG 1 Solicitantul se încadrează în categoria beneficiarilor eligibili**;

Îndeplinirea acestui criteriu se va demonstra în baza documentului de constituire a parteneriatului pentru accesarea sprijinului FEADR şi dupa caz, a documentelor de înfiinţare a membrilor, actelor de identitate, a Certificatelor care să ateste lipsa datoriilor restante fiscale şi sociale a liderului de parteneriat, a însuşirii obligațiilor și angajamentelor menționate în Declaraţia F şi în urma verificării experţilor AFIR, în bazele de date AFIR şi ale ONRC, inclusiv a statutului de întreprindere legată sau parteneră. Pentru verificarea acestui criteriu, experţii GAL Tovishat vor solicita AFIR prin intermediul unei adrese informaţiile privind statutul de întreprindere legată sau parteneră.

Lista participanților conform acordului de cooperare (parteneriatul să fie format din persoane juridice și fizice române şi alte entităţi constituite conform legislaţiei naţionale în vigoare).

**EG 2 Solicitantul va depune un acord de cooperare care face referire la o perioadă de funcționare cel puțin egală cu perioada pentru care se acordă finanțarea;**

Durata Acordului este corespunzătoare duratei ce va fi prevăzută în Contractul de Finanţare pentru derularea proiectului, iar prelungirea acestuia va conduce automat la extinderea duratei acordului.

**EG 3 Pentru proiectele legate de lanțurile scurte de aprovizionare, solicitantul va depune un studiu/plan, privitor la conceptul de proiect privind lanțul scurt de aprovizionare;**

În cadrul studiului/ planului de marketing, solicitantul va prezenta modul în care, în cadrul proiectului, va înființa și dezvolta conceptul de lanț scurt de aprovizionare și dacă este cazul, se vor descrie și activitățile de promovare ale lanțului scurt.

Un proiect nu poate conține doar acțiuni de promovare. Promovarea nu poate fi decât o componentă secundară și trebuie să reprezinte mai puțin de 50% din valoarea totală a cheltuielilor eligibile ale unui proiect prin care se propune înființarea și dezvoltarea lanțului scurt (conform definiției din capitolul Definiţii).

**EG 4 Pentru proiectele legate de piețele locale, solicitantul va prezenta un concept de marketing adaptat la piața locală care să cuprindă, dacă este cazul, și o descriere a activităților de promovare propuse.**

Pentru elaborarea Planului de marketing, solicitantul va ține cont de totalitatea cerințelor Ghidului Solicitantului, îndeplinirea și detalierea acestora urmând a fi cuprinsă în cadrul Planului de marketing (Anexa nr.5)

În cadrul studiului/ planului de marketing, solicitantul va prezenta modul în care, prin intermediul proiectului, va promova și comercializa produsele proprii pe piața locală.

Planul de Marketing va cuprinde o prezentare clară și personalizată a proiectului propus spre finanțare și toți partenerii vor desfășura activități în cadrul proiectului, în funcție de drepturile și obligațiile asumate și stabilite în cadrul acordului de cooperare.

Un proiect nu poate conține doar promovare. Promovarea nu poate fi decât o componentă secundară (mai puțin de 50% din valoarea totală a cheltuielilor eligibile) a unui proiect prin care se propune înființarea și dezvoltarea pieței locale (conform definiției din capitolul Definiţii).

Piața locală include atât mediul rural cât și pe cel urban. Produsele comercializate și/ sau promovate pe piața locală pot proveni atât din mediul rural cât și din cel urban din teritoriul GAL.

**EG 5 Proiectul de cooperare propus va fi nou și nu va fi în curs de defășurare sau finalizat;**

Se solicită angajament în această privință, asumat prin Declaraţia pe propria răspundere (F) și se verifică în baza de date AFIR dacă există în derulare sau finalizat un proiect identic. Se analizează componența parteneriatelor cu proiecte identice. Dacă parteneriatele au aceeași componență, proiectul nu este eligibil. Pentru verificarea acestui criteriu, experţii GAL Tovishat vor solicita AFIR prin intermediul unei adrese dacă exista in derulare un proiect identic

**EG 6 Dacă este cazul, solicitantul va respecta definițiile cu privire la lanțurile scurte de aprovizionare și piețele locale stabilite în conformitate cu prevederile din articolul 11 din Regulamentul (UE) nr. 807/2014**

Dacă proiectul se referă la piețe locale bazate exclusiv pe lanțuri scurte se vor lua în considerare doar caracteristicile obligatorii ale lanțurilor scurte (nu se analizează distanța dintre punctul de origine al produsului și locul comercializării, ci doar numărul de intermediari).

Dacă piața locală nu este bazată doar pe lanțuri scurte atunci se vor lua în considerare caracteristicile obligatorii ale piețelor locale (distanța geografică dintre punctul de origine al produsului și locul comercializării).

Partenerii care sunt fermieri își desfășoară activitățile agricole într-una din unitățile administrativ – teritoriale din Anexa STP (subprogramul tematic pomicol) aferentă Cadrului Național de Implementare STP și activează în sectorul pomicol (exceptând cultura de căpșuni în sere și solarii);

Se va avea în vedere UAT în care este înregistrată exploatația.

Condițiile de aplicare a anexei STP sunt cele descrise în cadrul Anexei 8.

**Atenție!**

Modelul planului de marketing/Studiului și al Acordului de Cooperare, ataşate Ghidului Solicitantului, prezintă secţiunile minime obligatorii şi are rolul de a ajuta solicitanţii în elaborarea planului propus şi asumat de către toţi partenerii.

Aceste secţiuni nu sunt limitative, solicitanţii având posibilitatea de a elabora un plan de marketing/studiu, Acord de Cooperare, conform obiectivelor parteneriatului şi tipologiei membrilor.

În funcție de specificul proiectului, investițiile vor respecta prevederile legislației în vigoare din domeniul sănătate publică, sanitar-veterinar și siguranță alimentară și mediu. În acest sens, se verifică menţiunile documentelor emise de DSP, Agenția Națională pentru Protecția Mediului şi DSVSA judeţene depuse la momentul contractării, dacă este cazul.

# Capitolul 6. CHELTUIELI ELIGIBILE ŞI NEELIGIBILE

Eligibilitatea cheltuielilor este stabilită pe baza fișei tehnice a măsurii din SDL și a prevederilor din legislația națională și europeană specifice tipurilor de operațiuni finanțate prin măsură. În această secțiune sunt detaliate atât cheltuielile eligibile, cât și cele neeligibile.

Pentru a fi eligibile cheltuielile, acțiunile pentru care se fac cheltuielile trebuie să aibă loc în teritoriul GAL Tovishat.

Cheltuielile neeligibile vor fi suportate integral de către beneficiarul finanţării.

## Tipuri de investitii si cheltuieli eligibile

**Tipul de proiecte propuse:**

1. Înfiinţarea şi dezvoltarea lanţurilor scurte de aprovizionare

Se vor lua în considerare doar caracteristicile obligatorii ale lanțurilor scurte (nu se analizează distanța dintre punctul de origine al produsului și locul comercializării ci doar numărul de intermediari)

2. Înfiinţarea şi dezvoltarea pieţelor locale

Se vor lua în considerare doar caracteristicile obligatorii alepieței locale (distanța geografică dintre punctul de origine al produsului și locul comercializării). Distanța dintre punctul de origine al produsului/produselor va fi de maxim 75 km față de locul comercializării.

3. Înfiinţarea şi dezvoltarea pieţelor locale exclusiv prin lanţuri scurte

Se va ține cont ca lanțul scurt menționat la punctul 1 să fie creat în limita menționată la punctul 2.

**Atenţie!**

Dacă este cazul, se va verifica prezența lanțului scurt pe o piață locală , ținând cont de faptul că

"Piața locală" - este definită ca o rază de comercializare care nu depășește 75 km de la exploatația de origine a produsului.

Distanța dintre exploatația de origine a produsului/produselor și punctul de comercializare se calculează prin intermediul GPS.Se va avea în vedere distanța rutieră cea mai scurtă.

Dovada încadrării în limita de km menționată anterior nu este necesară, distanța fiind verificată de AFIR.

Solicitantul trebuie să se asigure înainte de depunerea proiectului că se încadrează în limita de mai sus și să menționeze în proiect distanța maximă dintre exploatația de origine a produsului/produselor și punctul de comercializare.

Tipuri de operațiuni eligibile:

Acţiuni eligibile

o Sprijinul se acordă pentru costuri de cooperare și investiţii tangibile şi/sau intangibile pentru promovarea unor proiecte comune construcţii aferente proiectului, aplicaţii software

o Realizarea de studii/planuri;

o Costurile de funcţionare a cooperării;

o Costuri directe ale proiectelor specifice corelate cu planul proiectului;

o Activităţi de promovare şi marketing

Sprijinul se va acorda pentru activităţile prevăzute pentru îndeplinirea obiectivelor din cadrul planului de proiect.

În cadrul măsurii „ Sprijin pentru cooperare şi pieţe locale de desfacere” aferentă sectoarelor agricol şi pomicol sunt sprijinite cheltuielile prevăzute în Planul de marketing/studiu, necesare pentru atingerea obiectivelor propuse, din următoarele categorii:

* Studii/planuri.

Acestea cuprind:

* **Elaborarea studiilor și planurilor de marketing asociate proiectului**, inclusiv analize de piață, conceptul de marketing.

Pentru această categorie de cheltuieli intensitatea sprijinului este de 100%.

Acestea reprezintă cheltuieli privind costurile generale ale proiectului și trebuie să respecte condițiile specifice acestui tip de cheltuieli.

* Costurile de funcţionare a cooperării

Pot fi efectuate dupa semnarea contractului, nu vor depăși 20% din valoarea totală eligibilă a proiectului, şi pot cuprinde:

* **Cheltuieli de transport și de subzistență ale coordonatorului și partenerilor** (diurna), legate de activitățile parteneriatului, conform legislației naționale;
* **Onorarii ale personalului** (de exemplu angajat salariat în vederea asigurării activității de secretariat, etc.);
* **Cheltuieli legate de închirierea spațiilor de desfășurare a întâlnirilor parteneriatului, închiriere sediu, achiziție echipamente IT și alte dotări necesare desfășurării cooperării.**

Pentru costurile de funcționare a cooperării intensitatea sprijinului este de 100%.

* Costuri directe ale proiectelor specifice corelate cu planul proiectului, inclusiv costuri de promovare, şi pot cuprinde (listă indicativă):
* **Cheltuieli de promovare inclusiv pagina web, broșuri, pliante, bannere, promovare plătită prin social media și alte rețele de publicitate, radio și televiziune, chirii standuri de prezentare, personalizare echipamente, personalizare auto;**

Este sprijinită promovarea lanțului scurt și a pieței locale. Nu sunt eligibile cheltuielile cu promovarea unui număr restrâns de produse comercializate prin intermediul lor.

Astfel, orice material promoțional sau activitate trebuie să crească gradul de informare al potențialilor clienți cu privire la existența lanțului scurt, respectiv pieței locale, și la beneficiile pe care le pot avea dacă achiziționează produse pe această cale.

De exemplu, în cazul unui parteneriat care intenționează dezvoltarea, comercializarea unor produse montane se poate promova lanțul scurt sau piața locală (în funcție de proiect) și categoria de produse (produse montane), și nu doar un singur produs montan (de exemplu sirop de cătină). Același exemplu este valabil și în cazul produselor tradiționale, ecologice, care participă la o schemă de calitate europeană, HNV etc.

Un proiect nu poate conține doar acțiuni de promovare. Promovarea nu poate fi decât o componentă secundară a unui proiect prin care se propune înființarea și dezvoltarea lanțurilor scurte sau a pieței locale (conform definițiilor din capitolul Definiţii).

Pentru această categorie de cheltuieli intensitatea sprijinului este de 100%.

* **Cheltuieli de marketing legate de etichetarea și ambalarea produsului (concept grafic** realizarea de ambalaje, etichete pentru produsul ce va fi comercializat prin intermediul lanțului scurt/ pieței locale\***), creare/ achiziționare marcă înregistrată (cheltuielile legate de achiziționarea mărcii înregistrate nu pot depăși 5% din valoarea cheltuielilor eligibile), cheltuieli pentru protejarea mărcii înregistrate (nu mai mult de 5% din valoarea cheltuielilor eligibile).**
* **Investiții în construcții aferente activităţii de producție, procesare și/ comercializare (modernizare, constructie), echipamente, utilaje necesare implementării proiectului așa cum rezultă din planul proiectului, inclusiv mijloace de transport adecvate activității descrise în proiect;**

Vor respecta intensitatea maximă aferentă submăsurii/ submăsurilor din care fac parte operațiunile.

* Cheltuieli legate de chirii pentru: echipamente, utilaje, mijloace transport marfă, standuri de comercializare, imobile necesare desfășurării activității descrise în proiect (altele decât sediu) etc.

Pentru această categorie de cheltuieli intensitatea sprijinului este de 100%.

* **Aplicații software adecvate activității descrise în proiect;**

Vor respecta intensitatea maximă aferentă submăsurii din care fac parte operațiunile

* **Cheltuieli cu onorarii ale partenerilor, colaboratorilor externi, aferente activităților descrise în proiect și prestări servicii de către aceștia sau alte persoane/ entități, inclusiv cheltuielile aferente salariului/ onorariului coordonatorului de proiect.**

Pentru această categorie de cheltuieli intensitatea sprijinului este de 100%.

* **Cheltuieli privind costurile generale ale proiectului**

**Cheltuielile privind costurile generale ale proiectului** sunt eligibile dacă:

**a)** respectă prevederile art. 45 din Regulamentul (UE) nr.1305/ 2013;

**b)** sunt prevăzute sau rezultă din aplicarea legislației în vederea obținerii de avize, acorduri şi autorizații necesare implementării activităților eligibile ale operațiunii sau rezultă din cerințele minime impuse de PNDR 2014 - 2020;

**c)** sunt aferente, după caz: unor studii şi/ sau analize privind durabilitatea economică și de mediu, studiu de fezabilitate, proiect tehnic, document de avizare a lucrărilor de intervenție, întocmite în conformitate cu prevederile legislației în vigoare;

**d)** sunt necesare în procesul de achiziții publice pentru activitățile eligibile ale operațiunii;

**e)** sunt aferente activităților de coordonare şi supervizare a execuției şi recepției lucrărilor de construcții - montaj.

**Cheltuielile de consultanță şi pentru managementul proiectului** sunt eligibile dacă respectă condițiile anterior menționate şi se decontează proporțional cu valoarea fiecărei tranşe de plată aferente proiectului. Excepție fac cheltuielile de consultanţă pentru întocmirea dosarului Cererii de Finanțare (inclusiv cele aferente planului de marketing/studiului) care se pot deconta integral în cadrul primei tranşe de plată.

**Costurile generale ale proiectului trebuie să se încadreze în maximum 10% din totalul cheltuielilor eligibile pentru proiectele care prevăd construcții - montaj și în limita a 5% pentru proiectele care prevăd investiții în achiziții simple.**

Pentru această categorie de cheltuieli intensitatea sprijinului este de 100%.

**Atenție!**

În cazul în care planul de proiect include, de asemenea, acțiuni care sunt eligibile în cadrul altor măsuri (4.1, 4.1a, 4.2, 4.2a), atunci costurile sunt acoperite din măsura 16.4, în conformitate cu rata maximă a ajutorului și sumele aplicabile în cadrul acelor măsuri. Cu toate acestea, valoarea maximă a sprijinului nu va depăși valoarea maximă acordată în cadrul submăsurii 16.4.

## Tipuri de investiţii şi cheltuieli neeligibile

**Cheltuielile neeligibile vor fi suportate integral de către beneficiarul finanţării.**

În cadrul măsurii „ Sprijin pentru cooperare şi pieţe locale de desfacere”, nu sunt sprijinite următoarele tipuri de cheltuieli:

• cheltuielile cu achiziţionarea de bunuri și echipamente „second hand”;

• cheltuielile aferente certificării produselor de calitate;

• cheltuieli efectuate înainte de semnarea Contractului de Finanțare a proiectului cu excepţia costurilor generale definite la art 45, alin 2 litera c) a R (UE) nr. 1305/ 2013 care pot fi realizate înainte de depunerea Cererii de Finanțare;

• cheltuieli cu achiziția mijloacelor de transport pentru uz personal și pentru transport persoane;

• construcția sau modernizarea locuinței și sediilor sociale;

• cheltuieli cu investițiile ce fac obiectul dublei finanțări care vizează aceleași costuri eligibile;

• cheltuieli neeligibile în conformitate cu art. 69, alin (3) din R (UE) nr. 1303/ 2013 și anume:

(a) dobânzi debitoare, cu excepţia celor referitoare la granturi acordate sub forma unei subvenţii pentru dobândă sau a unei subvenţii pentru comisioanele de garantare și pentru fondurile mutuale în condițiile menționate în M17;

(b) achiziţionarea de terenuri construite și neconstruite;

(c) taxa pe valoarea adăugată, cu excepţia cazului în care aceasta nu se poate recupera în temeiul legislaţiei naţionale privind TVA-ul și a prevederilor specifice pentru instrumente financiare;

• în cazul contractelor de leasing, celelalte costuri legate de contractele de leasing, cum ar fi marja locatorului, costurile de refinanțare a dobânzilor, cheltuielile generale și cheltuielile de asigurare;

• achiziționarea de clădiri.

# Capitolul 7. SELECȚIA PROIECTELOR

Proiectele prin care se solicită finanţare prin FEADR sunt supuse unui sistem de selecţie, în baza căruia fiecare proiect este punctat conform principiilor de selecție.

Selecția proiectelor se efectuează de către GAL și parcurge, în mod obligatoriu, toate etapele prevăzute în *Cap. XI al SDL – ”Procedura de evaluare și selecție a proiectelor depuse* *în cadrul SDL”* aprobată, inclusiv etapa de soluționare a contestațiilor.

Punctajele acordate fiecărui criteriu de selecție, punctajul minim pentru selectarea unui proiect și metodologia de punctare au fost stabilite de către GAL, conform importanței lor, permițând ierarhizarea cererilor de finanțare și derularea corespunzătoare a activității de evaluare/selectare.

## Criterii de selecție

Evaluarea proiectelor se realizează după inchiderea apelului de selecție al proiectelor aferent submăsurii 16.4, lansat de GAL Tovishat, pentru proiectele ce au un punctaj estimat (auto-evaluare/pre-scoring) mai mare sau egal cu pragul minim menţionat în anunţul lansării apelului de proiecte.

Proiectele al căror punctaj va scădea în urma evaluării GAL sub pragul minim şi proiectele încadrate greşit din punct de vedere al alocării financiare aferente unei măsuri/sub‐măsuri/componente (alocare distinctă), vor fi declarate neconforme şi nu vor intra în etapa de selecţie**.**

Toate acţiunile asumate, pe care solicitantul se angajează să le realizeze prin Planul de Marketing devin condiţii obligatorii pentru menţinerea sprijinului pe toată perioada de implementare a proiectului. În cazul neimplementării corecte a proiectului, sumele plătite vor fi recuperate proporţional cu obiectivele nerealizate.

Toate proiectele eligibile vor fi punctate în acord cu criteriile de selecție menționate mai jos.

|  |  |  |
| --- | --- | --- |
| **Nr.crt** | **Criterii de selecţie** | **Punctaj** |
| PS1. | **Principiul reprezentativității cooperării, respectiv numărul de parteneri implicați** | **Max**  **15 puncte** |
| 1.1 Parteneriatul are: |  |
| a) mai mult de 5 membri | 15 pct |
| b) între 2-5 membri | 10 pct |
| **Modalitate de acordare:**  Punctajul se acordă pe baza Acordului de cooperare semnat de către parteneri unde se regăseşte numărul de membri ai cooperării. |  |
| PS 2. | **Principiul structurii adecvate de parteneriat, pe baza obiectivului proiectului** | **Max**  **35 puncte** |
| Parteneriatul are în component: |  |
| 2.1 Parteneri care la finalizarea proiectului formalizează cooperarea prin constituirea sau dezvoltarea unei forme asociative cu personalitate juridică.  Forma asociativă rezultată trebuie să desfășoare activități economice pe o perioadă de minimum trei ani de la implementarea proiectului (realizarea efectivă). | 12 pct |
| 2.2 Entități cu experiență în domeniile cercetării de piață și al promovării produselor agro-alimentare (de exemplu – institute de cercetare de piață, unități de învățământ cu profil economic, marketing, entități care au dezvoltat anterior scheme de aprovizionare directă care respectă principiile lanțului scurt de aprovizionare sau care au implementat cu succes alte proiecte în domeniu etc.). | 12 pct |
| 2.3 Consilii locale, unități școlare, sanitare, de agrement și de alimentație publică, ONG, alte entități relevante, pe baza obiectivelor proiectului. | 11 pct |
| **Modalitate de acordare:**  Punctajul se acordă pe baza Acordului de cooperare semnat de către parteneri, unde sunt descrise rolul și experiența relevantă fiecărui partener în proiect, în conformitate cu obiectivele proiectului.  Punctajul aferent la 2.1 se acordă numai dacă angajamentul de formalizare a cooperării se regăsește în Acordul de Cooperare.  Punctajele acordate în cadrul subcriteriilor 2.1, 2.2 și 2.3 pot fi cumulate în cazul în care se respectă condițiile sus-menționate. |  |
| PS 3. | **Principiul valorii adăugate (parteneriatele care produc și comercializează produse cu valoare adăugată mare - ecologice, care participă la scheme de calitate, produse din sistemele agricole HNV, etc.)** | **Max**  **25 puncte** |
| **3.1.**  Parteneriatul comercializează produse ecologice | 10 pct |
| **3.2.** Parteneriatul comercializează produse: |  |
| a) tradiționale | 15 pct |
| b) care participă la o schemă de calitate/care sunt certificate în urma unei scheme de calitate | 15 pct |
| c) produse alimentare obținute conform unei rețete consacrate românești | 15 pct |
| **Modalitate de acordare:**  **3.1** Se vor puncta proiectele care propun comercializarea produselor ecologice conform prevederilor OUG 34/2000 privind produsele agroalimentare ecologice cu completările și modificările ulterioare  **3.2**  *a) tradiționale*  Se vor puncta proiectele care propun comercializarea produselor tradiționale conform prevederilor Ordinului 724/ 2013 privind atestarea acestor produse  *b) care participă la o schemă de calitate/care sunt certificate în urma unei scheme de calitate*  Pentru **produsele alimentare care au obținut recunoașterea la nivel european**, proiectele vor fi punctate în urma verificării în bazele de date ale Comisiei Europene DOOR, respectiv E-BACHUS pentru vinuri de calitate.  Pentru **produsele alimentare care sunt în curs de recunoaștere la nivel european**, se vor puncta proiectele depuse de solicitanți care vizează obținerea produselor alimentare în conformitate cu documentația depusă în vederea înregistrării indicațiilor geografice protejate (IGP) și a denumirilor de origine protejate (DOP) pentru produsele alimentare altele decât vinurile de calitate, a indicațiilor geografice (IG) și a denumirilor de origine controlată (DOC) pentru vinurile de calitate, cu respectarea prevederilor legislației europene și naționale în vigoare privind sistemele din domeniul calităţii produselor agricole şi alimentare.  În plus, solicitanții respectă mențiunile din Caietul de Sarcini pentru sistemul de calitate vizat, iar produsul este înregistrat în Registrul Sistemelor din Domeniul Calității Protejate Național (RSCPN) – produse alimentare altele decât vinul, și Registrul Unic DOC-IG – vinuri de calitate, iar documentația este transmisă la Comisia Europeană pentru înregistrare în vederea obținerii protecției europene.  Proiectele care vizează obținerea unor produse alimentare care sunt în curs de înregistrare și recunoaștere la nivel european pentru înregistrarea denumirii de specialitate tradițională garantată (STG), vor fi punctate în condițiile respectării mențiunilor din Caietul de Sarcini depus în vederea recunoașterii, a înregistrării în Registrul Sistemelor din Domeniul Calității Protejate Național (RSCPN) și a transmiterii documentației în vederea obținerii înregistrării și a protecției la nivel european.  În cazul în care nu se obține recunoașterea la nivel european proiectele nu vor fi depunctate și sprijinul acordat nu se va recupera.  Proiectele care vizează obținerea produselor alimentare care utilizează mențiunea de calitate facultativă „**produs montan**” vor fi punctate în condițiile respectării prevederilor legislației europene și naționale în vigoare, la momentul adoptării acesteia.  si/sau  *c) produse alimentare obținute conform unei rețete consacrate românești*  Se vor puncta proiectele care propun comercializare produselor alimentare obținute conform unei rețete consacrate românești în acord cu prevederile Ordinului 394/2014 privind atestarea acestor produse.  Cel puțin unul din tipurile de produse obținute trebuie să fie conform unei rețete consacrate românești, iar acesta să se regăsească în categoria produselor comercializate de solicitant.  În toate cazurile de mai sus (criteriile 3.1 și 3.2) punctajul se acordă *doar dacă cel puțin unul din tipurile de produse comercializate este* produs ecologic/ tradițional/ HNV/ montan/ scheme de calitate.  Tipurile de produse menționate mai sus (criteriul 3.2) pot fi și ecologice și astfel punctajul maxim obținut de proiect prin criteriul 3.1 se poate cumula cu cel de la criteriul 3.2.  **În cazul tuturor produselor de calitate menționate mai sus nu vor fi eligibile cheltuielile aferente certificării.** |  |
| PS 4. | **Principiul “piețelor locale” (i.e. distanță geografică mai mică între punctul de producție și punctul de vânzare).** | **Max**  **25 puncte** |
| 4.1. Distanţa dintre exploatația de origine a produsului/produselor și punctul de comercializare se încadrează între: |  |
| a) 0-50 km; | 5 pct |
| b) > 50-75 km. | 3 pct |
| 4.2 Proiecte care propun integrarea lanțului scurt cu piață locală | 20 pct |
| **Modalitate de acordare:**  4.1 Distanța dintre exploatația de origine a produsului/produselor și punctul de comercializare se calculează prin intermediul GPS.  Se va avea în vedere distanța rutieră cea mai scurtă.  Dovada încadrării în limitele de km menționate anterior nu este necesară. Distanța va fi verificată de AFIR.  Solicitantul trebuie să se asigure înainte de depunerea proiectului că se încadrează în limitele de mai sus și să menționeze în proiect distanța maximă dintre exploatația de origine a produsului/produselor și punctul de comercializare.  4.2 Se vor puncta proiectele ce propun un plan de marketing ce cuprinde atât componenta de dezvoltare a lanțului scurt cât și componenta de dezvoltare a unei piețe locale.  Se aplică proiectelor care propun înființarea și dezvoltarea piețelor locale exclusiv prin lanțuri scurte. |  |
|  | ***Total*** | 100 pct |

**Punctajul estimat (autoevaluare, prescoring) se va face pe propria răspundere a beneficiarului.**

**Criterii pentru departajarea proiectelor cu punctaj egal:**

În cazul în care vor exista mai multe proiecte cu același punctaj, vor fi aplicate următoarele criterii pentru departajare :

• Proiectul este depus de un tânăr fermier care se instalează pentru prima dată ca manageri de exploataţie

• Asocierea fermierilor și grupurilor de fermieri: numărul fermierilor asociaţi.

**ATENŢIE! Toate activităţile** pe care solicitantul se angajează să le efectueze prin investiţie, atât la faza de implementare a proiectului cât şi în perioada de monitorizare, activităţi pentru care cererea de finanţare a fost selectată pentru finanţare nerambursabilă, devin condiţii obligatorii.

În situaţia în care, la verificarea oricărei cereri de plată, sau la verificările efectuate în perioada de monitorizare, se constată că aceste condiţii nu mai sunt îndeplinite de către proiect sau beneficiar, plăţile vor fi sistate, contractul de finanţare va fi reziliat şi toate plăţile efectuate de AFIR până la momentul constatării neregularităţii vor fi încadrate ca debite în sarcina beneficiarului, la dispoziţia AFIR.

## Procedura de evaluare şi selecţie

### Punctajul minim admis la finanţare

Pentru această măsură pragul minim este de 10 puncte şi reprezintă pragul sub care niciun proiect nu poate intra la finanţare.

Cererile de Finanţare care au punctajul estimat (auto-evaluare/pre-scoring) mai mic decât pragul minim de calitate nu pot fi depuse.

### Evaluarea proiectelor depuse, inclusiv termenele stabilite

**Verificarea conformităţii Cererii de Finanţare** şi a anexelor acesteia se realizează pe baza „Fişei de verificare a conformităţii”. Verificarea conformităţii administrative este efectuată, **în termen de maxim 3 zile lucrătoare de la înregistrare**, de către responsabilul verificare, evaluare și selecție proiecte în baza manualului de procedură aprobat prin Adunarea Generală a Asociaţilor.

Dacă dosarul cererii de finanţare este conform se trecela **verificarea criteriilor de eligibilitate**. Verificarea eligibilității Cererii de Finanțare şi a anexelor acesteia se realizează pe baza formularului „Fişa de evaluare a eligibilității proiectului” pentru măsura 16.4 , disponibil pe site-ul www.galtovishat.ro

Dacă Cererea de finantare este eligibilă se continuă cu **evaluarea și punctarea criteriilor de selecție**. Verificarea criteriilor de selecție si stabilirea scorului pentru fiecare Cerere de finantare se va face de către aceiași experți GAL care au efectuat evaluarea eligibilității, numai pentru cererile de finanțare declarate eligibile și acceptate pentru verificarea criteriilor de selecție, pe baza Cererii de finanțare depuse de solicitant și după caz, a informațiilor suplimentare solicitate.

Verificarea îndeplinirii criterilor de selecție şi acordarea punctajului se realizează pe baza formularului „Fişa de verificare a criteriilor de selecție” aferentă măsurii 16.4.

**Toate proiectele depuse într-un apel de selecție se vor evalua în maxim 30 de zile lucrătoare de la încheierea sesiunii de depunere a proiectelor**.

### Modalitatea de prezentare a rezultatului evaluării

După finalizarea evaluării proiectelor depuse într-o sesiune, Comisia de selecţie întocmeşte Raportul de evaluare al proiectelor care va include: proiectele eligibile, proiectele neeligibile, proiecte care nu au îndeplinit punctajul minim şi proiectele retrase, după caz. Pentru fiecare Cerere de Finanțare declarată eligibilă, se va menționa și punctajul aferent proiectului evaluat.

Raportul de evaluare se aprobă şi se postează pe site-ul [www.galtovishat.ro](http://www.galtovishat.ro) în ziua următoare aprobării.

În baza Raportului de evaluare publicat, **GAL Tovishat notifică aplicanţii cu privire la rezultatul evaluării proiectului, într-un termen de maxim 5 zile lucrătoare**. Notificarea va include informaţii cu privire la statutul proiectului în urma evaluării şi modalitatea de depunere a contestaţiilor de către aplicantii nemulţumiţi de rezultatul evaluării. În cazul în care un proiect este declarat neeligibil vor fi indicate criteriile de eligibilitate care nu au fost îndeplinite, precum şi cauzele care au condus la neeligibilitatea proiectului. În cazul în care proiectul este eligibil şi a fost punctat, notificarea va menţiona punctajul obţinut pentru fiecare criteriu de selecţie, stabilirea criteriilor de departajare precum şi precizări cu privire la reducerea valorii eligibile, a valorii publice sau a intensităţii sprijinului, dacă este cazul.

### Componența și obligațiile comitetului de selecție și a comisiei de soluționare a contestațiilor

Comitetul de selecție este compus din 11 membri astfel: 3 membri reprezentanți ai partenerilor publici(UAT), 5 membri parteneri privați și 3 membri reprezentanți ai societății civile. Fiecare membru component al Comitetului de Selecție are un membru supleant care îl poate înlocui în cazul existenței unui conflict de interese.

Comisia de soluționare a contestațiilor este compusă din 5 membri astfel: 1 membru reprezentant al partenerilor publici, 2 membri parteneri privați și 2 membri reprezentanți ai societății civile. Fiecare membru component al Comisiei de soluționare a contestațiilor are un membru supleant care îl poate înlocui în cazul existenței unui conflict de interese.

Componența nominală a membrilor celor două comisii se regăsește în Strategia de Dezvoltare Locală 2014-2020 capitolul XI- Procedura de evaluare și selecție a proiectelor depuse în cadrul SDL.

Președintele, membrii și secretarul au următoarele obligații:

-de a respecta întocmai regulile stabilite în cadrul Regulamentului de Organizare și Funcționare a Asociației GAL Tövishát ;

- de a respecta Manualul de procedură pentru selecția proiectelor depuse în cadrul SDL

- de a respecta confidențialitatea informaţiilor și imparțialitatea în adoptarea deciziilor.

Adoptarea deciziilor se face cu majoritate simplă. În minuta reuniunii se consemnează, după caz, motivele abținerii sau opiniei separate.

Secretarul, consemnează în minute și rapoarte, respectiv note justificative, deciziile adoptate în cadrul Comitetului de Selecție și Comisiei de Soluționare a Contestațiilor.

Dacă unul dintre membrii comitetului de selecție constată că se află într-o situație de conflict de interese în raport cu unul dintre solicitanții proiectelor depuse pentru selecție, acesta nu are drept de vot și nu va participa la întâlnirea comitetului respectiv.

Fiecare persoană implicată în procesul de selecție a proiectelor de la nivelul GAL (membrii Comitetului de Selecție și membrii Comisiei de soluționare a contestațiilor) are obligația de a respecta prevederile OG nr. 66/2011 privind evitarea conflictului de interese și prevederile Cap.XII al SDL –”Descrierea mecanismelor de evitare a posibilelor conflicte de interese conform legislației naționale”.

În acest sens, persoanele implicate în procesul de evaluare și selecție de la nivelul GAL vor completa declarații pe proprie răspundere privind evitarea conflictului de interese, în care trebuie menționate cel puțin următoarele aspecte:

* Numele și prenumele declarantului;
* Funcția deținută la nivel GAL;
* Rolul în cadrul procesului de evaluare;
* Luarea la cunoștință a prevederilor privind conflictul de interese, așa cum este acesta prevăzut la art. 10 și 11 din OG nr. 66/2011, Secțiunea II – Reguli în materia conflictului de interes;
* Asumarea faptului că în situația în care se constată că această declaraţie nu este conformă cu realitatea, persoana semnatară este pasibilă de încălcarea prevederilor legislaţiei penale privind falsul în declaraţii.

### Desfășurarea procedurii de soluționare a contestațiilor, inclusiv perioada și locația de depunere a contestațiilor, comunicarea rezultatelor

Aplicanţii care au depus proiecte în cadrul sesiunii de depunere pentru care a fost întocmit un Raport de evaluare au la dispoziţie 5 zile lucrătoare de la primirea notificării privind rezultatul evaluării proiectului şi postarea pe site-ul GAL Tövishát a Raportului de evaluare pentru a depune contestaţii.

Contestaţiile se depun la sediul GAL sau se trimit prin curierat cu confirmare de primire. Acestea vor fi reevaluate de către Comitetul de Soluţionare a Contestaţiilor cu respectarea prevederilor din Regulamentul de organizare şi funcţionare a GAL Tövishát..

Termenul de soluționare a tuturor contestațiilor este de 10 zile lucrătoare de la expirarea termenului de depunere a contestațiilor și poate fi prelungit cu încă maxim 10 zile lucrătoare, dacă numărul de contestații depășește procentul de 25% din totalul proiectelor depuse.

**IMPORTANT!**

Reevaluarea cererilor de finanțare în urma contestațiilor se realizează în baza documentelor depuse odată cu Cererea de Finanţare. Documentele suplimentare depuse la contestație pot fi luate în considerare numai în situația în care acestea nu fac parte din categoria documentelor care trebuie depuse obligatoriu la Cererea de Finanțare, existau la momentul depunerii Cererii de Finanțare și nu au ca obiect mărirea punctajului.

### Modalitatea de desfășurare a procesului de selecție a proiectelor

Selecția proiectelor se efectuează de către GAL și parcurge, în mod obligatoriu, toate etapele prevăzute în *Cap. XI al SDL – ”Procedura de evaluare și selecție a proiectelor depuse* *în cadrul SDL”* aprobată de către DGDR AM PNDR, inclusiv etapa de soluționare a contestațiilor.

La selecţia proiectelor se va aplica regula „dublului cvorum”, adică pentru validarea voturilor este necesar ca în momentul selecţiei să fie prezenţi cel puţin 50% din membrii CS, din care peste 50% să fie din mediul privat şi societate civilă. Pentru soluționarea contestațiilor se va aplica, de asemenea, regula „dublului cvorum”.

**În termen de 5 zile lucrătoare** de la data postării pe site-ul Tövishát a Raportului de contestaţii, Secretariatului Comitetului de Selecţie întocmeşte proiectul Raportului de Selecţie în baza Raportului de evaluare şi Raportului de Contestaţii şi îl înaintează Comitetului de Selecţie.

Comitetul de Selecţie se reuneşte în termen de 2 zile lucrătoare de la finalizarea Raportului de selecţie în vederea verificării şi validării lui.

După parcurgerea procedurii de selecţie, în conformitate cu Regulamentul de organizare şi funcţionare al GAL Tövishát, secretarul Comitetului de Selecţie întocmeşte Raportul de selecţie.

Ulterior, proiectele sunt ierarhizate conform procedurii de selecţie iar Rapoartele de Selecţie sunt înaintate preşedintelui GAL, spre aprobare. Acesta aprobă raportul în termen de 2 zile lucrătoare de la primire.

Raportul de selecție va prezenta semnătura reprezentantului CDRJ care participă in calitate de observator la procesul de selecție. Avizarea Raportului de selecție de către reprezentantul CDRJ reprezintă garanția faptului că procedura de selecție a proiectelor s-a desfășurat corespunzător și s-au respectat principiile de selecție din fișa măsurii, precum și condițiile de transparență care trebuiau asigurate de către GAL.

Raportul de selecţie va fi postat pe site-ul Tövishát cel târziu în ziua următoare a aprobării acestuia. **În termen de 3 zile lucrătoare de la primirea Raportului de selecţie aprobat, GAL Tövishát va notifica solicitanţii privind rezultatele procesului de selecţie.**

*\*În situația în care, în cadrul aceleiași sesiuni, un solicitant declarat eligibil și selectat de către GAL se retrage și rămâne astfel o sumă disponibilă, această sumă poate fi alocată unui alt solicitant declarat eligibil, dar care nu a fost selectat de către GAL. De asemenea, în situația în care un solicitant declarat eligibil și selectat de către GAL este declarat neeligibil de către AFIR și rămâne în acest fel o sumă disponibilă, această sumă poate fi realocată unui alt solicitant declarat eligibil dar neselectat de către GAL, în cadrul aceluiași apel. În acest sens, se va întocmi o listă cu proiectele eligibile neselectate, în ordinea descrescătoare a punctajului şi cu respectarea criteriilor de departajare; aceste proiecte vor putea fi finanţate pe baza ierarhizării acestora, în limita fondurilor disponibile.*

*Aceeași procedură se aplică și atunci când este ultima sesiune sau când pentru sesiunea respectivă a fost alocată întreaga sumă aferentă măsurii respective din planul financiar al GAL.*

*În ambele situații, GAL va emite un Raport de selecție suplimentar aferent aceleiași sesiuni, în care se va menționa sursa de finanțare (fonduri disponibile/măsură, provenite în urma rezilierii contractelor de finanțare, din economii realizate la finalizarea contractelor de finanțare, sume neangajate ca urmare a neîncheierii contractelor, sume rezultate prin declararea ca neeligibile la nivelul AFIR a unor proiecte declarate eligibile si selectate de către GAL) și se vor evidenția proiectele selectate ulterior. Emiterea Raportului de Selecție suplimentar se realizează cu respectarea condițiilor impuse în cazul Raportului Final de Selecție (avizare și publicitate).*

# Capitolul 8. VALOAREA SPRIJINULUI NERAMBURSABIL

**Sume (aplicabile) şi rata sprijinului**

Valoarea maximă a sprijinului este de 18.921,21de euro.

**Sprijinul public nerambursabil**

Intensitatea ajutorului este de 100% **din totalul cheltuielilor eligibile.** Așa cum este prevăzut în capitolul de cheltuieli eligibile. *În cazul în care planul de proiect include, de asemenea, acțiuni care sunt eligibile în cadrul altor măsuri* (4.1/4.1a si/sau 4.2/4.2a)*, atunci costurile sunt acoperite din submăsura 16.4, în conformitate cu rata maximă a ajutorului și sumele aplicabile în cadrul acelor măsuri. Cu toate acestea, valoarea maximă a cheltuielilor eligibile în cadrul altor măsuri nu va depăși valoarea maximă acordată în cadrul submăsurii 16.4.*

Costurile de funcţionare a cooperării nu vor depăși 20% din valoarea maximă a sprijinului acordat pe proiect depus.

Toate costurile sunt acoperite de această măsură ca o valoare globală.

Dacă proiectele de parteneriat intră în sfera de aplicare a normelor privind ajutoarele de stat (în afara sectorului agricol) sprijinul va fi acordat în conformitate cu Regulamentul privind ajutoarele de minimis nr. 1407/2013 și nu va depăși 200.000 de euro/beneficiar timp de trei ani fiscali.

**ATENȚIE!**

**În situaţia în care neîndeplinirea obligaţiilor contractuale afectează eligibilitatea proiectului sau condiţiile de selectare care ar fi determinat nefinanțarea acestuia, recuperarea sprijinului financiar se realizează integral.**

# Capitolul 9. COMPLETAREA, DEPUNEREA ȘI VERIFICAREA DOSARULUI CERERII DE FINANTARE

Dosarul Cererii de Finanţare conţine Cererea de Finanţare însoţită de anexele tehnice şi administrative, conform listei documentelor prezentate în cadrul secțiunii 9.4 *Documentele necesare întocmirii cererii de finanţare* din prezentul Ghid, legate într-un singur dosar, astfel încât să nu permită detaşarea şi / sau înlocuirea acestora.

Formularul standard al Cererii de Finanţare este prezentat în Anexa 1 la prezentul Ghid şi este disponibil în format electronic pe site-ul [www.galtovishat.ro](http://www.galtovishat.ro)

**Atenţie! Cererea de Finanţare trebuie însoţită de anexele prevăzute în modelul standard de pe site-ul GAL Tovishat. Anexele Cererii de Finanţare fac parte integrantă din aceasta*.***

## Completarea Cererii de Finanțare

Completarea Cererii de Finanţare, inclusiv a anexelor acesteia, se va face conform modelului pus la dispoziție de GAL Tovishat. Modificarea modelului standard (eliminarea, renumerotarea secţiunilor, anexarea documentelor suport în altă ordine decât cea specificată etc.) poate conduce la respingerea Dosarului Cererii de Finanţare pe motiv de neconformitate administrativă.

Apelul de selecție și Ghidul solicitantului, care stă la baza completării Cererii de finanţare este disponibil în mod gratuit la secretariatul Asociației GAL Tovishat, respectiv pe site-ul asociației www.galtovishat.ro.

Solicitantul completează formularul de cerere de finanţare indicat de GAL (conform ultimei variante în vigoare la momentul lansării cererii de proiecte) şi anexează documentele administrative şi tehnice care sunt cerute de acest formular. Odată finalizată, cererea de finanţare împreună cu documentele ataşate, se constituie în „dosarul cererii de finanţare”.

Cererea de Finanţare trebuie redactată pe calculator, în limba română. Nu sunt acceptate Cereri de Finanţare completate de mână.

Dosarul cererii de finanțare va cuprinde în mod obligatoriu un **Opis**, cu următoarele precizări:

|  |  |  |
| --- | --- | --- |
| Nr.crt. | Titlul documentului | Nr. pagini (de la .... până la ....) |

Dosarul Cererii de Finanțare va fi legat, sigilat şi numerotat manual de la ,,1” la ,,n” în partea dreaptă sus, a fiecărui document, unde ,,n” este numărul total al paginilor din dosarul complet, inclusiv documentele anexate, astfel încât să nu se permită detaşarea şi/sau înlocuirea documentelor. Solicitantul va semna și va face menţiunea la sfărşitul dosarului: ,,Acest dosar conţine ……. pagini, numerotate de la 1 la …….”.

Cererea de Finanţare trebuie completată într-un mod clar şi coerent pentru a înlesni procesul de evaluare a acesteia. În acest sens, se vor furniza numai informaţiile necesare şi relevante, care vor preciza modul în care va fi atins scopul proiectului, avantajele ce vor rezulta din implementarea acestuia şi în ce măsură proiectul contribuie la realizarea obiectivelor Strategiei de Dezvoltare Locală Tovishat.

**Atenţie !**

Este necesar să se respecte formatele standard ale anexelor „Indicatori de monitorizare” şi „Factori de risc” care fac parte integrantă din Cererea de Finanțare, precum și conținutul acestora. Se vor completa numai informaţiile solicitate (nu se vor adăuga alte categorii de indicatori şi nici alţi factori de risc în afara celor incluşi în anexele menţionate mai sus ). Completarea celor două anexe la Cererea de Finanţare este obligatorie.

**Atenție!**

Având în vedere prevederile Regulamentului (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor), începând cu data de 25 mai a.c, toate Cererile de finanțare depuse la AFIR, trebuie să fie însoțite de ”Declarație privind acceptul pentru utilizarea datelor cu caracter personal”, Anexa 9 la prezentul Ghid, semnată și datată de către reprezentantul legal al solicitantului.

## Depunerea dosarului Cererii de Finanțare

Solicitantul trebuie să depună, în condițiile și la termenele specificate în apelul de selecție, Cererea de Finanţare cu toate anexele completate, în 2 exemplare (1 original şi 1 copie), împreună cu formatul electronic (CD -2 exemplare care va cuprinde dosarul Cererii de Finanţare scanat și Cererea de Finanţare în format editabil) şi documentele originale (pentru care a ataşat copii în dosarul original) la sediul Gal Tovishat din loc.Panic, nr.1/S, comuna Hereclean, jud.Sălaj.

Exemplarele vor fi marcate clar, pe coperta, în partea superioară dreapta, cu „ORIGINAL”, respectiv „COPIE ”

***ATENŢIE!***

*Format electronic (prin scanare) a cererii de finanțare și a documentelor ataşate cererii de finanţare se face prin salvarea ca fișiere distincte cu denumirea conform listei documentelor. Scanarea se va efectua după finalizarea dosarului (paginare, menţiunea „copie conform cu originalul” etc.), înainte de a fi legat, cu o rezoluţie de scanare maximă de 300 dpi (recomandat 150 dpi) în fişiere format PDF.*

Denumirile fişierelor nu trebuie să conţină caractere de genul: “~ " # % & \* : < > ? / \ { | }”, nu trebuie să conţină două puncte succesive “..”. Numărul maxim de caractere ale denumirii unui fişier nu trebuie să fie mai mare de 128, iar numărul maxim de caractere ale denumirii unui director de pe CD nu trebuie să fie mai mare de 128 de caractere.

Solicitantul trebuie sa se asigure ca ramâne în posesia unui exemplar complet al Dosarului cererii de finantare în afara celor 2 exemplare pe care le depune.

Pentru acele documente originale care ramân în posesia solicitantului, (ex: act de proprietate, bilanţ contabil vizat de administraţia financiară), copiile din dosarul original trebuie să conțină menţiunea „Conform cu originalul” și să fie semnate de către responsabilul legal al solicitantului.

Documentele justificative necesare la momentul depunerii Cererii de finanțare vor fi bifate căsuţele corespunzătoare documentelor justificative din cadrul Punctului E al Cererii de finanțare, LISTA DOCUMENTELOR ANEXATE PROIECTELOR AFERENTE SUBMĂSURII 16.4, din coloana DOCUMENTE DEPUSE LA CEREREA DE FINANȚARE, iar pentru cele obligatoriu a fi depuse după publicarea Raportului de selecţie, vor fi bifate căsuţele corespunzătoare documentelor justificative din coloana DOCUMENTE DEPUSE LA MOMENTUL CONTRACTĂRII.

**Dosarele Cererilor de Finanţare sunt depuse personal de către responsabilul legal, aşa cum este precizat în formularul Cererii de Finanţare sau de către un împuternicit, prin procura legalizată (în original) al responsabilului legal.**

Compartimentul tehnic al GAL Tovishat asigură suportul necesar solicitanților pentru completarea cererilor de finanțare, privind aspectele de conformitate pe care aceștia trebuie să le îndeplinească.

Responsabilitatea completării cererii de finanțare în conformitate cu Ghidul de implementare aparține solicitantului.

## Verificarea dosarului Cererii de Finanțare de GAL Tovishat

Verificarea cererilor de finanţare se va face în prima etapă la GAL Tovishat, urmând ca proiectele selectate de GAL Tovishat , în urma unui Raport de Selecţie, să fie depuse la AFIR.

**Verificarea conformităţii**

Verificarea conformităţii Cererii de Finanţare şi a anexelor acesteia se realizează pe baza „Fişei de verificare a conformităţii”.

Controlul conformităţii constă în verificarea Cererii de Finanţare:

dacă este corect completată;

dacă este prezentată atât în format tipărit, cât şi în format electronic;

dacă anexele tehnice şi administrative cerute sunt prezente, precum şi valabilitatea acestora (dacă este cazul).

În cazul în care expertul verificator descoperă o eroare de formă, proiectul nu este considerat neconform.

**Erorile de formă** sunt erorile făcute de către solicitant în completarea Cererii de Finanţare care sunt descoperite de experţii verificatori ai GAL Tovishat, dar care, cu ocazia verificării conformităţii, pot fi corectate de către aceştia din urmă pe baza unor dovezi/ informaţii prezentate explicit în documentele anexate Cererii de Finanţare. Necompletarea unui câmp din Cererea de Finanţare nu este considerată eroare de formă. Expertul va cere solicitantului să efectueze corecturile(erorile de formă) și pe CD/DVD urmând ca CD-ul/DVD-ul să fie retransmis în termen de maxim 2 zile.

Solicitantul este invitat să revină la sediul GAL Tovishat după evaluarea conformităţii pentru a fi înştiinţat dacă Cererea de Finanţare este conformă sau, în caz contrar, i se explică cauzele neconformităţii.

Solicitantul are obligaţia de a lua la cunoştinţă prin semnatură fişa de verificare a conformităţii. În cazul în care solicitantul nu doreşte să semneze de luare la cunoştinţă, expertul va consemna acest fapt pe fişa de verificare a conformităţii prin menţiunea “Solicitatul refuză să semneze”

Solicitantul care a renunţat, în cursul procesului de evaluare, la o Cerere de Finanţare conformă, nu o mai poate redepune în aceeaşi sesiune de depunere a proiectelor.

După verificare pot exista două variante:

Cererea de Finanţare este declarată conformă.

Cererea de Finanţare este declarată neconformă;

Dacă Cererea de Finanţare este declarată conformă, se trece la următoarea etapă de verificare.

Dacă Cererea de Finanţare este declarată neconformă dosarul original al Cererii de finanțare va fi restituit solicitanților, pe baza unui proces-verbal de restituire, încheiat în 2 exemplare, semnat de ambele părți.

Cererile de Finanţare declarate neconforme pot fi corectate/completate și redepuse de către solicitanți în cadrul aceluiaşi Apel de Selecţie dacă mai este deschis sau în cadrul următorului Apel de selecție lansat de GAL Tovishat pentru aceeași măsură. Aceeaşi Cerere de Finanţare poate fi declarată neconformă de maximum două ori în cadrul unei sesiuni de primirea a proiectelor.

**Verificarea eligibilităţii Cererii de finanțare**

Verificarea eligibilității tehnice şi financiare a Cererii de Finanțare şi a anexelor acesteia se realizează pe baza formularului „Fişă de evaluare a eligibilității proiectului”, disponibil pe site-ul www.galtovishat.ro

Verificarea eligibilităţii tehnice și financiare constă în:

* verificarea eligibilităţii solicitantului;
* verificarea criteriilor de eligibilitate;
* verificarea Planului de Acţiuni și a tuturor documentelor anexate.

Cazurile în care expertul evaluator poate solicita informaţii suplimentare sunt următoarele:

(1) în cazul în care documentul tehnic (Planul de afaceri) conţine **informaţii insuficiente** pentru clarificarea unui criteriu de eligibilitate/ principiu de selecție sau există informaţii contradictorii în interiorul lui, ori, faţă de cele menţionate în Cererea de finanțare;

(2) în cazul în care există **diferenţe de calcul** al sprijinului;

(3) în cazul în care, în procesul de verificare a documentelor din dosarul Cererii de finanțare, se constată omisiuni privind bifarea anumitor casete (inclusiv din Cererea de finanțare) sau omiterea semnării anumitor pagini de către solicitant/reprezentantul legal, iar din analiza proiectului expertul constată că aceste carențe sunt cauzate de anumite erori de formă sau erori materiale.

În cazul în care restul documentelor din Cererea de finanțare nu sunt în conformitate cu forma cerută la cap. 9.4 „Documentele necesare la depunerea Cererii de finanțare”, Cererea de finanțare va fi declarată neeligibilă.

***Atenție!*** *Dacă în urma solicitării informațiilor suplimentare, solicitantul trebuie să prezinte documentele emise de alte instituții, aceste documente trebuie să facă dovada îndeplinirii condițiilor de eligibilitate la momentul depunerii cererii de finanțare.*

Solicitările de informații suplimentare pot fi adresate, ca regulă generală, o singură dată de către entitatea la care se află în evaluare cererea de finanțare a solicitantului, în funcție de natura informațiilor solicitate. Termenul de răspuns la solicitarea de informații suplimentare nu poate depăși cinci zile de la momentul luării la cunoștință de către solicitant. Clarificările admise vor face parte integrantă din cererea de finanțare, în cazul în care proiectul va fi aprobat. În situații excepționale, se pot solicita și alte clarificări, a căror necesitate a apărut ulterior transmiterii răspunsului la informațiile suplimentare solicitate inițial.

După verificare pot exista două variante:

Cererea de Finanţare este declarată eligibilă.

Cererea de Finanţare este declarată neeligibilă;

Dacă Cererea de Finanţare este declarată eligibilă, se trece la următoarea etapă de verificare.

Dacă Cererea de Finanţare este declarată neeligibilă dosarul original al Cererii de finanțare va fi restituit solicitanților, pe baza unui proces-verbal de restituire, încheiat în 2 exemplare, semnat de ambele părți.

Cererile de Finanţare declarate neeligibilă pot fi corectate/completate și redepuse de către solicitant în cadrul următorului Apel de selecție lansat de GAL Tovishat pentru aceeași măsură.

Al doilea exemplar (copie) al Cererilor de finanțare declarate neeligibile va rămâne la GAL Tovishat, pentru eventuale verificări ulterioare (Audit, DCA, Curtea de Conturi, comisari europeni, eventuale contestații etc.).

**Verificarea pe teren a Cererilor de Finanţare**

Verificarea pe teren se realizează de către entităţile care instrumentează cererea de finanţare, respectiv:

- CRFIR pentru toate cererile de finanţare;

- AFIR nivel central, pentru proiectele incluse în eşantionul de verificare prin sondaj;

- Asociația GAL Tovishat, dacă consideră necesar;

Scopul verificării pe teren este de a controla concordanţa datelor și informaţiilor cuprinse în anexele tehnice și administrative ale Cererii de Finanţare cu elementele existente pe amplasamentul propus. Expertul compară criteriile de eligibilitate pe baza documentelor (etapa verificării administrative) cu realitatea, pentru a se asigura de corectitudinea încadrării în criteriile de eligibilitate.

În cazul în care, la data vizitei pe teren culturile existente nu sunt în perioada de vegetație și acestea nu pot fi constatate de către experții OJFIR, solicitantul va prezenta documente precum:

- documente prin care se va justifica înființarea culturii,

- facturi achiziționare sămânță,

- facturi vânzare producție,

- certificat de producător.

**Verificarea criteriilor de selecție**

Verificarea îndeplinirii criterilor de selecție şi acordarea punctajului se realizează pe baza formularului „Fişă de verificare a criteriilor de selecție” disponibil pe site-ul [www.galtovishat.ro](http://www.galtovishat.ro)

Punctajul fiecărui proiect se va calcula în baza informațiilor furnizate de solicitant în cererea de finanțare, documentelor atașate acesteia și a anexelor la prezentul ghid.

În urma verificărilor privind eligibilitatea solicitantului, a proiectului și a criteriilor de selecție, pot exista următoarele situaţii:

 proiectul este neeligibil

 proiectul este eligibil şi va avea un punctaj ≥ pragul minim de selecție, și care se poate încadra în suma alocată pentru sesiunea respectivă;

 proiectul este eligibil şi va avea un punctaj ≥ pragul minim de selecție, și care nu se poate încadra în suma alocată pentru sesiunea respectivă;

 proiectul este eligibil şi va avea un punctaj < pragul minim de selecție;

**Verificarea dosarului Cererii de Finanțare de către AFIR**

Proiectele selectate de GAL Tovishat, în urma unui Raport de Selecţie vor fi depuse la OJFIR/CRFIR, pentru verificarea condiţiilor generale de conformitate şi eligibilitate, în maxim 15 zile calendaristice de la aprobarea Raportului de selecție astfel încât să poată fi realizată evaluarea și contractarea acestora în termenul limită prevăzut de legislația în vigoare.

Proiectele vor fi verificate pe măsură ce vor fi depuse, AFIR având o sesiune deschisă permanent, până la epuizarea fondurilor alocate Sub-măsurii 19.2.

Cererile de finanțare vor fi depuse la OJFIR pe raza căruia se implementează proiectul.

**Cererea de finanțare se depune în format letric în original – 1 exemplar și în format electronic (CD – 1 exemplar, care va cuprinde scan-ul cererii de finanțare) la expertul Compartimentului Evaluare (CE) al Serviciului LEADER și Investiții Non-agricole de la nivelul OJFIR.**

Dosarul cererii de finanțare conţine Cererea de finanţare însoţită de anexele administrative conform listei documentelor, legate într-un singur dosar, astfel încât să nu permită detaşarea şi/sau înlocuirea documentelor și **dosarul administrativ.**

Toate cererile de finanțare depuse în cadrul Sub-măsurii 19.2 la structurile teritoriale ale AFIR trebuie să fie însoțite în mod obligatoriu de **dosarul administrativ care conține**:

➢ Fișa de verificare a eligibilității, întocmită de Asociația GAL Tovishat (formular propriu);

➢ Fișa de verificare a criteriilor de selecție, întocmită de Asociația GAL Tovishat (formular propriu);

➢ Fișa de verificare pe teren, întocmită de Asociația GAL Tovishat – dacă este cazul;

➢ Raportul de selecție, întocmit de Asociația GAL Tovishat formular propriu);

➢ Copii ale declarațiilor persoanelor implicate în procesul de evaluare și selecție de la nivelul GAL, privind evitarea conflictului de interese (formular propriu);

➢ Raportul de contestații, întocmit de Asociația GAL Tovishat – dacă este cazul;

Pe durata procesului de evaluare, solicitanții, personalul Asociației GAL Tovishat și personalul AFIR vor respecta legislația incidentă, precum și versiunea Ghidului de implementare și a Manualului de procedură pentru Sub-măsura 19.2, în vigoare la momentul publicării apelului de selecție de către GAL. În situația în care, pe parcursul derulării apelului de selecție intervin modificări ale legislației, perioada aferentă sesiunii de depunere va fi prelungită cu 10 zile pentru a permite solicitanților depunerea proiectelor în conformitate cu cerințele apelului de selecție adaptate noilor prevederi legislative.

## Documentele necesare întocmirii Cererii de Finanţare

Documentele obligatorii care trebuie ataşate dosarului Cererii de Finanţare pentru întocmirea proiectului aferent măsurii 16.4 sunt :

**1. PLANUL DE MARKETING/STUDIU**

**2. ACORDUL DE COOPERARE AL PARTENERIATULUI**

**3. DOCUMENTE SOLICITATE PENTRU TERENUL AGRICOL/ DOCUMENT PENTRU EFECTIVUL DE ANIMALE DEŢINUT ÎN PROPRIETATE**

În cazul în care planul de proiect include, de asemenea, acțiuni care sunt eligibile în cadrul altor măsuri (4.1 și 4.1a) se vor prezenta documentele așa cum sunt prevăzute în cadrul Ghidului Solicitantului în vigoare, aferent submăsurii respective, de către fermierul/fermierii membrii ai acordului de cooperare ce vor beneficia de investiție, acolo unde este cazul.

**4. DOCUMENTE SOLICITATE PENTRU IMOBILUL (CLĂDIRILE ŞI/ SAU TERENURILE) PE CARE**  **SUNT/ VOR FI REALIZATE INVESTIŢIILE**

În cazul în care planul de proiect include, de asemenea, acțiuni care sunt eligibile în cadrul altor măsuri (4.1, 4.1a, 4.2 și 4.2a) se vor prezenta documentele așa cum sunt prevăzute în cadrul Ghidului Solicitantului în vigoare, aferent submăsurii respective, de către fermierul/microîntreprinderea și întreprinderea mică, membrii ai acordului de cooperare ce vor beneficia de investiție, acolo unde este cazul.

**5**. **EXTRAS DE CARTE FUNCIARĂ SAU DOCUMENT CARE SĂ CERTIFICE CĂ NU AU FOST FINALIZATE LUCRĂRILE DE CADASTRU**, pentru investiţiile care vizează investiţii în lucrări privind construcţiile noi sau modernizări ale acestora

**Atenţie**! În situatia în care imobilul pe care se execută investiţia nu este liber de sarcini (gajat pentru un credit), se va depune acordul creditorului privind executia investitiei şi graficul de rambursare a creditului.

**6. CERTIFICAT DE URBANISM SAU AUTORIZAŢIE DE CONSTRUIRE** pentru proiecte care prevăd construcţii (noi, extinderi sau modernizări). Certificatul de urbanism nu trebuie însoţit de avizele mentionate ca necesare fazei urmatoare de autorizare.

**7 ! ACESTE DOCUMENTE SE VOR PREZENTA LA MOMENTUL ÎNCHEIERII CONTRACTULUI:**

**7.1 DOCUMENT DE LA BANCĂ/ TREZORERIE** cu datele de identificare ale acesteia și ale contului aferent proiectului FEADR (denumirea, adresa instituției financiare, codul IBAN al contului în care se derulează operațiunile cu AFIR);

**8. ! ACESTE DOCUMENTE SE VOR PREZENTA LA MOMENTUL ÎNCHEIERII CONTRACTULUI:**

**8.1 CERTIFICATE CARE SĂ ATESTE LIPSA DATORIILOR RESTANTE FISCALE** ale liderului de proiect şi sociale emise de Direcţia Generală a Finanţelor Publice și de primăriile pe raza cărora îşi au sediul social și puncte de lucru (numai în cazul în care solicitantul este proprietar asupra imobilelor) şi, dacă este cazul, graficul de reeşalonare a datoriilor către bugetul consolidat.

**Atenție!** Certificatele trebuie să menționeze clar lipsa datoriilor prin mențiunea „nu are datorii fiscale și sociale sau locale” sau bararea rubricii în care ar trebui să fie menționate.

**Atenție!** Solicitantul va prezenta decizia de rambursare aprobată a sumelor negative solicitate la rambursare prin deconturile de TVA și/ sau alte documente aprobate pentru soluționarea cererilor de restituire, decizie/ documente care au fost aprobate ulterior eliberării certificatului de atestare fiscală, pentru compensarea obligațiilor fiscale de la Sect. A.

**8.2 CAZIERUL JUDICIAR AL REPREZENTANTULUI LEGAL AL LIDERULUI DE PROIECT**. **Extrasul cazierului judiciar se solicită și se eliberează în conformitate cu prevederile Legii nr. 290/ 2004 privind cazierul judiciar, republicată, cu modificările şi completările ulterioare**.

**9**. **! ACESTE DOCUMENTE SE VOR PREZENTA LA MOMENTUL ÎNCHEIERII CONTRACTULUI:**

**9.1 DOCUMENT EMIS DE DSVSA JUDEŢEANĂ PENTRU PROIECT**, conform Protocolului de colaborare dintre AFIR şi ANSVSA publicat pe pagina de internet www.afir.info, după caz.

**9.2 DOCUMENT EMIS DE DSP JUDEȚEANĂ PENTRU PROIECT, conform** Protocolului de colaborare dintre AFIR şi MS publicat pe pagina de internet *www.afir.info***, după caz.**

**Atenție!**

Documentele acestui punct vor fi emise cu cel mult un an înaintea depunerii Cererii de Finanțare.

Formatul documentelor poate fi vizualizat pe pagina de internet www.afir.info, secţiunea: *Informaţii utile/ Protocoale de colaborare.*

**10. AUTORIZAŢIE SANITARĂ/ NOTIFICARE** de constatare a conformităţii cu legislaţia sanitară emise cu cel mult un an înaintea depunerii Cererii de Finanțare, pentru unitățile care se se autorizează/avizează conform legislației în vigoare și pentru unitățile care se modernizează, după caz.

**11.1 CERTIFICATUL DE ÎNREGISTRARE ELIBERAT DE OFICIUL REGISTRULUI COMERŢULUI** conform legislaţiei în vigoare

**11.2 STATUT** pentru Societatea cooperativă înfiinţată în baza Legii nr. 1/ 2005 cu modificările și completările ulterioare, Cooperativa agricolă înfiinţată în baza Legii nr. 566/ 2004 cu modificările și completările ulterioare și grupuri de producători înființate conform Ordonanței 37/ 2005 privind recunoașterea și funcționarea grupurilor și organizațiilor de producători, pentru comercializarea produselor agricole, cu completările și modificările ulterioare).

**11.3** Documente echivalente celor de mai sus pentru alte forme de organizare. În acest caz, dacă în timpul evaluării se constată că documentul prezentat de solicitant nu este suficient, evaluatorul va solicita prin informații suplimentare documentul necesar cu elementele pe care trebuie să le conțină.

**12.1 CERTIFICAT DE CONFORMITATE A PRODUSELOR AGROALIMENTARE ECOLOGICE** (materii prime şi produse finite) emis de un organism de inspecţie şi certificare, conform prevederilor OUG 34 /2000 privind produsele agroalimentare ecologice cu completările și modificările ulterioare **(pentru modernizări).**

**12.2 (pentru investiții noi):**

**a) FIȘĂ DE ÎNREGISTRARE CA PROCESATOR ȘI PRODUCĂTOR ÎN AGRICULTURA ECOLOGICĂ**

**b) CONTRACTUL PROCESATORULUI CU UN ORGANISM CERTIFICAT DE INSPECȚIE ȘI CERTIFICARE**

**13. DOCUMENT care să demonstreze calitatea de membru al grupului aplicant** pentru produsul alimentar care participă la sisteme din domeniul calității produselor agricole și alimentare recunoscute sau în curs de recunoaștere la nivel european**.**

**14. ATESTATUL DE PRODUS TRADIȚIONAL** emis de MADR , în conformitate cu Ordinul 724/ 2013 privind atestarea produselor tradiţionale **(pentru modernizări în vederea obținerii unui produs existent – la depunere, pentru investiții în vederea obținerii unui produs nou - la ultima plată).**

**15. ATESTAT PRODUS ALIMENTAR OBŢINUT CONFORM UNEI REŢETE CONSACRATE ROMÂNEŞTI** - Emis de MADR, în conformitate cu Ordinul comun 394/2014 privind atestarea produselor alimentare obținute conform rețetelor consacrate românești. **(pentru modernizări în vederea obținerii unui produs existent – la depunere, pentru investiții în vederea obținerii unui produs nou - la ultima plată).**

**16. DOCUMENT DIN CARE SA REIASA ÎNREGISTRAREA DREPTULUI DE UTILIZARE A MENȚIUNII PRODUS MONTAN, EMIS DE AUTORITATEA COMPETENTĂ.**

*Solicitantul se va asigura că documentele eliberate de către autorităţile competente menţionează standardele care vor fi implementate prin intermediul proiectului (dacă este cazul).*

**17. DOCUMENT EMIS DE ANPM.**

**17.a. Document emis de Agenția Națională pentru Protecția Mediului, (conform protocolului de colaborare AFIR ANPM-GM).**

**- Clasarea notificării**

**sau**

**- Decizia etapei de încadrare ca document final** *(prin care se precizează că proiectul nu se supune evaluării impactului asupra mediului şi nici evaluării adecvate)*

**sau**

**- Acord de mediu în cazul în care se impune evaluarea impactului asupra mediului**

**sau**

**- Acord de mediu în cazul evaluării impactului asupra mediului** *și de evaluare adecvată)*

**sau**

**- Aviz Natura 2000 pentru proiectele care impun** doar evaluare adecvată

**17.b. Document emis de Garda Națională de Mediu (dacă este cazul);**

**18. PROIECT TEHNIC** în cazul în care planul de proiect include acțiuni care sunt eligibile în cadrul altor măsuri.

**19. ALTE DOCUMENTE JUSTIFICATIVE (SE VOR SPECIFICA DUPĂ CAZ)**

**Atenţie!** Evaluarea Cererii de Finanțare din punct de vedere al eligibilităţii şi al verificării criteriilor de selecţie va include şi consultarea informaţilor referitoare la solicitant şi la punctul de lucru, după caz, deţinute de instituţiile abilitate (ex: ANSVSA, APIA, MADR, ONRC, etc.) sau documentele relevante anexate de către solicitant: *Oferte, Documente înființare membrii, Documente de identitate - copii, Contract de muncă/extras REVISAL, Angajament de realizare lucrări/construcții, Hotararea Consiliului Local, etc.*

**IMPORTANT !**

Documentele justificative anexate Cererii de Finanțare trebuie să fie valabile la data depunerii acestora, în conformitate cu legislaţia naţională în vigoare.

# Capitolul 10. CONTRACTAREA FONDURILOR

Toate Contractele de finanțare (C1.1L) se întocmesc și se aprobă la nivel CRFIR și se semnează de către beneficiar cu respectarea prevederilor și a termenelor prevăzute de Manualul de procedură pentru evaluarea, selectarea și contractarea cererilor de finanțare pentru proiecte aferente sub-măsurilor, măsurilor și schemelor de ajutor de stat sau de minimis aferente Programului Național de Dezvoltare Rurală 2014 – 2020 (Cod manual: M01–01).

Obiectul Contractului îl reprezintă acordarea finanțării nerambursabile de către AFIR, pentru punerea în aplicare a Cererii de Finanțare asumată de către solicitant. Solicitantului i se va acorda finanțarea nerambursabilă în termenii și condițiile stabilite în Contractul de Finanțare și anexele acestuia, în conformitate cu prevederile documentelor de accesare aferente sub-măsurii 19.2.

Cererea de Finanțare depusă de solicitant, rezultată în urma verificărilor, modificărilor și completărilor efectuate pe parcursul etapei de evaluare şi selecție devine obligatorie pentru solicitant. Solicitantul acceptă finanțarea nerambursabilă și se angajează să implementeze corect angajamentele asumate pe propria răspundere.

**Atenție! Pe durata de valabilitate și monitorizare a contractului de finanțare, beneficiarul va furniza GAL-ului orice document sau informaţie în măsură să ajute la colectarea datelor referitoare la indicatorii de monitorizare aferenți proiectului.**

## Semnarea contractelor de finanțare

AFIR va notifica Beneficiarul cu privire la decizia de selecţie a Cererii de finanțare prin documentul „*Notificarea* *beneficiarului privind selectarea Cererii de finanțare și semnarea Contractului de finanţare*”, în vederea prezentării la OJFIR de care aparține, a documentelor necesare în vederea încheierii Contractului de finanțare nerambursabilă, în termen de maxim 30 zile de la primirea notificării privind selectarea cererii de finanțare.

O copie a notificării va fi transmisă către GAL Tovishat.

În urma depunerii la AFIR a Cererii de Finanţare și a documentelor în original solicitate la contractare, pe suport de hartie, un proiect selectat poate fi declarat:

- selectat pentru finanțare, dacă în urma verificării documentelor sunt îndeplinite condițiile de eligibilitate și criteriile de selecție, caz în care se va notifica solicitantul în vederea prezentării la CRFIR în maxim 15 zile lucrătoare pentru luare la cunoştinţă, în vederea semnării Contractului de finanţare.

În cazul în care solicitantul nu se prezintă în termenul precizat în Notificare pentru a lua la cunoştinţă Contractul de Finanţare şi nici nu anunţă AFIR că nu se poate prezenta în termen, atunci se consideră că a renunţat la ajutorul financiar nerambursabil;

- neselectat pentru finanțare, dacă în urma verificării documentelor nu sunt îndeplinite condițiile de eligibilitate și criteriile de selecție, caz în care se va notifica solicitantul.

În cazul în care se vor constata neconcordanțe în urma verificării documentelor solicitate în vederea încheierii Contractului de finanțare și documentele depuse pe suport de hârtie care pot afecta criteriile de selecţie sau condiţiile de eligibilitate, cererea de finanțare se va declara neeligibilă/ neselectată pentru finanțare, cu consecința neîncheierii Contractului de finanțare și încadrarea proiectului cu statut de contract neîncheiat.

Obiectul Contractului îl reprezintă acordarea finanţării nerambursabile de către AFIR, pentru punerea în aplicare a Cererii de finanțare asumată de către solicitant.

Beneficiarului i se va acorda finanțarea nerambursabilă în termenii şi condiţiile stabilite în Contract, care este constituit din Contractul de finanțare şi anexele acestuia.

**Verificarea conformității la încheierea Contractului de finanţare**

Efectuarea conformităţii se va realiza **înainte de semnarea Contractului de finanţare** şi constă în verificarea Cererii de finanțare, respectiv dacă documentele originale aflate în posesia solicitantului corespund cu Cererea de finanțare depusă pe format de hârtie.

**Atenție!** În cazul în care expertul verificator descoperă modificări ulterioare aduse documentelor scanate în format electronic, proiectul este considerat **neeligibil** şi nu se va mai încheia Contractul de finanţare.

Constituie eroare de fond nesemnarea declaraţiilor pe propria răspundere, situație care atrage imposibilitatea semnării contractului.

**Atenție!** În vederea încheierii Contractului de finanţare, solicitantul se va prezenta la sediul OJFIR (cazul proiectelor fără C+M)/CRFIR (cazul proiectelor cu C+M) cu un exemplar al dosarului Cererii de finanțare şi a documentelor anexe pe suport de hârtie, conform documentaţiei depuse , care va rămâne la OJFIR/CRFIR. Pentru confruntarea documentelor copie depuse atât pe suport de hârtie se va prezenta totodată și dosarul cuprinzând documentele în original. Exemplarul original al Cererii de Finantare şi al anexelor va fi păstrat la AFIR pentru întocmirea dosarului administrativ.

**Documentele necesare la Contractare**

**Atenție!** În termen de maximum 4 luni/ 7 luni (după caz) de la primirea *Notificării privind selectarea Cererii de Finanțare*, solicitantul va depune la sediul OJFIR (cazul proiectelor fără C+M)/CRFIR (cazul proiectelor cu C+M) următoarele documente, cu caracter obligatoriu:

***1. Un exemplar original al Cererii de Finanțare şi a documentelor anexe*** pe suport de hârtie, conform documentaţiei depuse on-line. Pentru confruntarea documentelor depuse pe suport de hartie, cât și on-line, beneficiarul va prezenta și dosarul cuprinzând documentele în original.

**În cazul în care se vor constata neconcordanțe în urma verificării documentelor solicitate în vederea încheierii Contractului de Finanțare și/sau între documentele încărcate on-line și documentele depuse pe suport de hârtie care pot afecta criteriile de selecție sau condițiile de eligibilitate, Cererea de Finanțare se va declara neeligibilă/neselectată pentru finanțare, cu consecința neîncheierii Contractului de Finanțare și încadrarea proiectului cu statut de contract neîncheiat.**

***2. Adresă emisă de instituția financiară*** (bancă/ trezorerie) cu datele de identificare ale acesteia, şi ale contului aferent proiectului FEADR (denumirea, adresa instituției financiare, codul IBAN al contului de operatiuni cu AFIR).

***3. Certificate care să ateste lipsa datoriilor restante fiscale şi locale***, emise de Direcţia Generală a Finanţelor Publice și de primăriile pe raza cărora îşi au sediul social și puncte de lucru (numai în cazul în care solicitantul este proprietar asupra imobilelor) şi, dacă este cazul, graficul de reeşalonare a datoriilor către bugetul consolidat, valabil la data încheierii Contractului de Finanțare (pentru liderul de proiect).

***4. Document emis de DSVSA*** conform Protocolului de colaborare dintre AFIR şi ANSVSA publicat pe pagina de internet www.afir.info.

**5. *Document emis de DSP județeană*** conform protocolului de colaborare privind constatarea conformităţii proiectului cu condiţiile de igienă şi sănătate publică (pentru unităţile supuse avizării sanitare, conform legislaţiei în vigoare, sau Notificare privind conformitatea proiectului cu condiţiile de igienă și sănătate publică, sau Notificare că investiţia nu face obiectul evaluării condiţiilor de igienă.

**6a. *Document emis de Agenția Națională pentru Protecția Mediului*,** (conform protocolului de colaborare AFIR ANPM-GM):

- Clasarea notificării

sau

- Decizia etapei de încadrare ca document final (prin care se precizează că proiectul nu se supune evaluării impactului asupra mediului şi nici evaluării adecvate)

sau

- Acordul de mediu în cazul în care se impune evaluarea impactului asupra mediului

sau

- Acordul de mediu în cazul evaluării impactului asupra mediului și de evaluare adecvată sau

- Avizul Natura 2000 pentru proiectele care impun doar evaluare adecvată*.*

**b**. ***Document emis de Garda Națională de Mediu*** (dacă este cazul);

Termenul maxim de prezentare a documentului care atestă evaluarea impactului preconizat asupra mediului este de maximum 4 luni de la primirea de către solicitant a notificarii privind selectarea Cererii de Finanțare.

In cazul proiectelor care se supun procedurilor de evaluare a impactului asupra mediului și de evaluare adecvată sau doar de evaluare adecvată, acordul de mediu/ avizul Natura 2000, se depun în termen de maximum 7 luni de la notificarea solicitantului privind selecţia proiectului și înainte de semnarea Contractului de Finanțare cu AFIR. După expirarea termenului, Contractul de Finanţare nu mai poate fi semnat.

**7. Proiectul tehnic,** dacă este cazul, semnat și ștampilat de un verificator autorizat, însoțit de graficul fizic și financiar de realizare a investiției, se va depune la CRFIR, în vederea avizării.

În cazul existenței unor diferențe față de Studiul de Fezabilitate, în vederea avizării Proiectului Tehnic, Beneficiarul trebuie să atașeze, un tabel centralizator cu diferentele fizice/valorice între SF-PTh și bugetul proiectului/ devizul general/ devizele pe obiecte în lei și euro, cu valorile actualizate semnate de reprezentantul legal și avizate de proiectant/ verificator autorizat.

În urma primirii „Notificării beneficiarului privind selectarea Cererii de Finanțare şi semnarea Contractului de Finanțare”, solicitantul are posibilitatea de a publica anunţul pentru derularea pe proprie răspundere a procedurilor de achiziţii.

Dacă sunt îndeplinite condițiile specifice, în urma primirii și verificării conformității documentelor obligatorii și avizarea Proiectului Tehnic, Autoritatea Contractantă va proceda la încheierea Contractului de Finanțare.

**8. Cazierul judiciar** (fără înscrieri) **al liderului de proiect,** în **original** valabil, la data încheierii Contractului de Finanțare. Extrasul de pe cazierul judiciar se solicită și se eliberează în conformitate cu prevederile Legii nr. 290/2004 privind cazierul judiciar, republicată, cu modificările şi completările ulterioare.

**În urma depunerii la AFIR a Cererii de Finantare și a documentelor anexe solicitate pe suport de hârtie, în vederea contractării, un proiect selectat poate fi declarat neeligibil, dacă în urma verificării acestora nu sunt îndeplinite condițiile de eligibilitate.**

***Durata maximă de depunere a documentelor obligatorii de catre beneficiar*** *este de 4 luni/ 7luni de la primirea notificării de selecție a proiectului* pentru situațiile determinate de emiterea documentelor de la mediu.

***În caz de neprezentare a documentelor de către Beneficiar****, în termenele precizate în Notificarea de selectie sau în cazul în care acesta se regăseşte înregistrat în evidenţele AFIR cu debite, Agenţia îşi rezervă dreptul de a nu încheia Contractul de Finanţare.*

*Autoritatea Contractantă va proceda la încheierea Contractului de Finanțare ulterior depunerii și verificării documentelor obligatorii necesare contractării și avizarea Proiectului Tehnic (dacă este cazul).*

***ATENȚIE!*** *Solicitanţii care s-au angajat prin declaraţie pe propria răspundere, la depunerea Cererii de Finanțare, că vor prezenta proiectul tehnic, în vederea încheierii contractului şi nu prezintă aceste documente la data prevăzută în notificare vor putea depune proiect în vederea finanțării din PNDR 2014-2020, numai în cadrul sesiunii următoare.*

**Important!** Bugetul indicativ din Cererea de Finanţare aprobat în urma evaluării Cererii de Finanțare/ bugetul aprobat în urma avizării Proiectului Tehnic (după caz) devine anexa la Contractul de Finanţare.

***Pentru stabilirea valorii în lei la încheierea Contractului de Finanțare se va utiliza cursul euro-leu stabilit de Banca Centrală Europeană, publicat pe pagina web: http://www.ecb.int/index.html, valabil la data de 01 ianuarie a anului în care se încheie Contractul de Finanţare.***

## Modificarea Contractului de finanţare

Beneficiarul poate solicita modificarea Contractului de finanţare numai în cursul duratei de execuţie a acestuia stabilită prin contract şi nu poate avea efect retroactiv.

Orice modificare la contract se va face cu acordul ambelor părţi contractante, cu excepţia situaţiilor în care intervin modificări ale legislaţiei aplicabile finanţării nerambursabile, când Autoritatea Contractantă va notifica în scris beneficiarul cu privire la aceste modificări, iar beneficiarul se obligă a le respecta întocmai.

Beneficiarul are obligația de a menține condițiile de eligibilitate și criteriile de selecție în baza cărora Cererea de finanțare a fost aprobată pe toată durata de valabilitate a Contractului de finanțare.

Orice modificare la Contractul de finanțare sau la Anexa acestuia se realizează în scris prin Act adiţional/ Notă de aprobare/ Notificare, după caz. Actele adiţionale/ Notele de aprobare.

Notificările vor fi încheiate în aceleaşi condiţii ca şi Contractul de finanţare. Astfel, în cazul modificării domiciliului, sediului social, a contului bancar şi/ sau a instituţiei financiare pentru contractul de finanțare semnat, înlocuirii responsabilului legal, beneficiarul se obligă a notifica Autoritatea Contractantă. Notificarea beneficiarului va fi însoţită de documente justificative eliberate în conformitate cu legislaţia în vigoare de autorităţile competente.

Beneficiarul poate efectua modificări tehnice şi financiare, în sensul realocărilor între liniile bugetare, dacă acestea nu schimbă scopul principal al proiectului, și nu afectează funcţionalitatea investiţiei, criteriile de eligibilitate și selecţie pentru care proiectul a fost selectat și contractat iar modificarea financiară se limitează la transferul de maxim 10% din suma înscrisă iniţial în cadrul bugetului între capitole bugetare de cheltuieli eligibile și fără diminuarea valorii totale eligibile a proiectului, cu notificarea prealabilă a Autorităţii Contractante, fără a fi însă necesară amendarea Contractului de Finanţare prin act adiţional.

Beneficiarul va prezenta o Notă explicativă, în cazul solicitării de modificare a contractului de finanţare prin act adiţional sau la solicitarea Autorităţii Contractante.

Solicitantul/beneficiarul trebuie să depună din proprie inițiativă toate eforturile pentru a lua cunoştintă de toate informațiile publice referitoare la măsura/submăsura din PNDR 2014-2020, schema de ajutor pentru care depune proiectul în cadrul PNDR 2014 – 2020 în vederea selectării pentru finanțare şi să cunoască toate drepturile şi obligațiile prevăzute în contractul de finanțare înainte de semnarea acestuia.

În condiţiile legii, Contractul de Finanţare pentru proiectele finanţate din FEADR, precum şi toate drepturile şi obligaţiile ce decurg din acesta nu pot face obiectul cesiunii, fără acordul expres şi prealabil al AFIR.

Pentru asigurarea finanţării cheltuielilor necesare derulării proiectului, beneficiarul finanţării din FEADR poate constitui garanţii în favoarea unei instituţii de credit, sub forma ipotecării investiţiei care face obiectul Contractului de finanţare, cu notificarea AFIR în condiţiile legii şi cu respectarea prevederilor Contractului de finanţare în cauză.

Beneficiarul este obligat să transmită AFIR o copie a contractului de credit şi ipotecă, în termen de maximum 10 zile lucrătoare de la semnarea acestuia.

În cazul înlocuirii reprezentantului legal al liderului de proiect, beneficiarul finanțării nerambursabile (liderul de proiect) va notifica în prealabil AFIR, prin reprezentantul legal, în vederea aprobării solicitării.

În cazul înlocuirii partenerilor din acordul de cooperare, se notifică AFIR prealabil operării modificării.

AFIR poate aproba înlocuirea partenerilor din acordul de cooperare, doar dacă există motive întemeiate, care trebuie justificate corespunzător, respectand toate angajamentele asumate, inclusiv condițiile de eligibilitate și selecție, cu acordul partenerilor prezenți în parteneriat la momentul solicitării modificării. În această situație, se va notifica AFIR, în vederea aprobării modificării.

Dacă, în perioada de implementare a proiectului, se constată schimbarea nejustificată a structurii parteneriatelor (tipul și numărul de membri), Autoritatea Contractantă va decide încetarea Contractului de Finanțare și retragerea integrală a asistenţei financiare.

În cazul creșterii numărului de membri în cadrul parteneriatelor, se va notifica AFIR în vederea aprobării modificării Acordului de cooperare, în baza unei scurte justificări a solicitării și prezentarea motivului includerii partenerului/ partenerilor, însă cu condiția ca aceștia să fie incluși cu acordul partenerilor prezenți în parteneriat la momentul solicitării modificării și cu respectarea tuturor angajamentelor asumate, inclusiv condițiile de eligibilitate și selecție, atașându-se totodată și dovada acordului partenerilor prezenți în parteneriat la momentul solicitării modificării.

După primirea acordului AFIR, se pot include în parteneriat (acordul de cooperare) și membrii noi a căror atribuții în cadrul proiectului (inclusiv financiare) vor putea curge de la data semnării unui nou acord de parteneriat/ act adițional care să-i includă şi pe noul/ noii parteneri. Se va transmite acordul de parteneriat final catre AFIR în termen de 30 de zile calendaristice după primirea acordului AFIR.

Precizăm că **Autoritatea Contractantă NU aprobă diminuarea numărului de membri** sub cel din acordul de cooperare initial.

## Incetarea contractului de finanțare

Dacă pe parcursul perioadei de implementare a proiectului Autoritatea Contractantă constată neîndeplinirea de către beneficiar a obligațiilor asumate la semnarea Contractului de finanțare sau omisiunea notificării AFIR/CRFIR în cazul operării unor modificări care afectează Contractul de finanțare sau în cazul în care se constată deficiențe în implementare, se va demara procedura de încetare a Contractului de finanțare în conformitate cu prevederile Anexei I – "Prevederi generale" și recuperarea ajutorului financiar nerambursabil acordat (dacă au fost efectuate plăți). Părţile pot decide, prin acord, încetarea Contractului de finanțare și ca urmare a solicitării scrise din partea beneficiarului, aprobată de Autoritatea Contractantă, caz în care beneficiarul va restitui integral sumele primite ca finanţare nerambursabilă până la data încetării Contractului. Decizia de încetare a Contractului de finanțare va fi comunicată și GAL.

În cazul constatării unei nereguli cu privire la încheierea ori executarea Contractului, inclusiv în cazul în care beneficiarul este declarat în stare de incapacitate de plată sau a fost declanşată procedura insolvenţei/falimentului, precum şi în situaţia în care Autoritatea Contractantă constată că cele declarate pe proprie răspundere de beneficiar, prin reprezentanţii săi, nu corespund realităţii sau documentele/autorizaţiile/avizele depuse în vederea obţinerii finanţării nerambursabile sunt constatate ca fiind neadevărate/ false/ incomplete/ expirate/ inexacte/ nu corespund realităţii, Autoritatea Contractantă poate înceta valabilitatea Contractului, de plin drept, printr-o notificare scrisă adresată beneficiarului, fără punere în întârziere, fără nicio altă formalitate şi fără intervenţia instanţei judecătoreşti. În aceste cazuri, beneficiarul va restitui integral sumele primite ca finanţare nerambursabilă, împreună cu dobânzi şi penalităţi în procentul stabilit conform dispoziţiilor legale în vigoare, şi în conformitate cu dispoziţiile contractuale.

Prin excepţie, în situaţia în care neîndeplinirea obligaţiilor contractuale nu este de natură a afecta condiţiile de eligibilitate şi selecţie a proiectului, recuperarea sprijinului financiar se va realiza în mod proporţional cu gradul de neîndeplinire.

Anterior încetării Contractului de Finantare, Autoritatea Contractantă poate suspenda contractul şi/sau plăţile ca o măsură de precauţie, fără o avertizare prealabilă.

Dacă pe perioada de valabilitate a Contractului de finanțare beneficiarul nu este în măsură să îşi respecte angajamentele din cauza unui caz de forţă majoră sau a unor circumstanţe excepţionale, *conform prevederilor art 2. alin.(2) din Regulamentul (UE) nr. 1306/2013 privind finanțarea, gestionarea și monitorizarea politicii agricole comune, rambursarea ajutorului primit nu se solicită în special, în următoarele cazuri:*

(a) decesul beneficiarului;

(b) incapacitatea profesională pe termen lung a beneficiarului;

(c) o catastrofă naturală gravă care afectează puternic exploatația agricolă;

(d) distrugerea accidentală a clădirilor destinate creșterii animalelor, aflate pe exploatația agricol

(e) o epizootie sau o boală a plantelor care afectează parțial sau integral șeptelul sau, respectiv, culturile beneficiarului;

(f) exproprierea întregii exploatații agricole sau a unei mari părți a acesteia, dacă exproprierea respectivă nu ar fi putut fi anticipată la data depunerii cererii.

În cazul apariţiei forţei majore/ circumstanţei excepţionale, caz în care durata Contractul de finanțare se poate suspenda beneficiarul are obligaţia:

* de a notifica AFIR în maxim 5 zile calendaristice de la data apariţiei respectivului caz de forţă majoră
* de a prezenta AFIR documente justificative emise de către autorităţile competente în maxim 15 zile de la producerea evenimentului
* de a notifica AFIR în maxim 5 zile calendaristice de la încetarea producerii evenimentului.

În cazul apariţiei forţei majore/ circumstanţelor excepţionale, demonstrată de beneficiar prin depunerea de documente conform prevederilor legislației în vigoare, **nu se va recupera sprijinul acordat la prima tranşă şi**, în cazul în care situaţia nu poate fi remediată în termenul de suspendare a Contractului de finanțare, **nu se va mai acorda sprijinul aferent tranşei a doua.**

Conform prevederilor art 63 din Regulamentul (UE) nr. 809/2014 al Comisiei de stabilire a normelor de aplicare a Regulamentului (UE) nr. 1306/2013 al Parlamentului European și al Consiliului în ceea ce privește sistemul integrat de administrare și control, măsurile de dezvoltare rurală și eco-condiționalitatea, în cazul în care suma solicitată de Beneficiar prin Cererea de plată este mai mare cu 10% față de suma stabilită în urma verificării Dosarului cererii de plată, Beneficiarului i se va aplica o sancțiune egală cu valoarea diferenţei dintre suma solicitată şi suma stabilită.

# Capitolul 11. PLATA

## Plata

Dosarul Cererii de Plată se va depune de beneficiar la Oficiul Judeţean pentru Finanţarea Investiţiilor Rurale (OJFIR pentru proiectele fara C+M)/ Centrul Regional pentru Finanţarea Investiţiilor Rurale (CRFIR pentru proiectele cu C+M) în două exemplare pe suport de hârtie, la care ataşează pe suport magnetic documentele întocmite de beneficiar. Dosarul Cererii de Plată trebuie să cuprindă documentele justificative prevăzute în INSTRUCŢIUNILE DE PLATĂ (vezi Anexa V la Contractul de Finanţare) pe pagina de internet a AFIR **www.afir.info**.

Cererea pentru prima tranșă de plată și documentele justificative se vor depune în termen de maxim 6 luni de la data semnării Contractului de Finanțare cu AFIR, în cazul proiectelor care prevad investiții în achiziții simple, respectiv în termen de maxim 12 luni, în cazul proiectelor pentru investiții ce presupun construcții montaj. Beneficiarii pot eșalona plățile pentru realizarea investiției în maximum cinci tranșe de plată.

Pentru motive temeinice și justificate în mod corespunzător de beneficiar, aceste termene pot fi prelungite de Autoritatea Contractantă cu cel mult 6 luni, cu plata penalităților prevăzute în Contractul de Finanţare.

Procedurile de achiziții trebuie finalizate în termen de maximum 3 luni, în cazul investițiilor în achiziții simple și respectiv în maximum 6 luni de la semnarea Contractului de Finanțare, în cazul investițiilor care presupun construcții montaj.

Precizăm că termenele specificate mai sus sunt IMPERATIVE, neîncadrarea în aceste termene poate conduce la încetarea Contractului de Finanțare.

Conform prevederilor art 63 din Regulamentul (UE) nr. 809/ 2014 al Comisiei de stabilire a normelor de aplicare a Regulamentului (UE) nr. 1306/ 2013 al Parlamentului European și al Consiliului în ceea ce privește sistemul integrat de administrare și control, măsurile de dezvoltare rurală și ecocondiționalitatea, în cazul în care suma solicitată de Beneficiar prin Cererea de Plată depășește cu mai mult de 10% suma stabilită în urma verificării Dosarului Cererii de Plată, Beneficiarului i se va aplica o sancțiune egală cu valoarea diferenţei dintre suma solicitată şi suma stabilită.

Termenul limită de efectuare a plăţilor către beneficiar este de maxim 90 de zile calendaristice de la data înregistrării cererii de plată conforme.

## Acordarea avansului

Beneficiarul poate solicita **avans** de până la maxim 50% din valoarea eligibilă nerambursabilă la data depunerii Cererii de Finanțare sau până la data depunerii primului dosar al Cererii de Plată la Autoritatea Contractantă.

**Beneficiarul trebuie să depună AUTORIZAŢIA DE CONSTRUIRE pentru proiecte care prevăd construcţii (noi, extinderi sau modernizări) la momentul primei solicitări de plată, inclusiv a avansului.**

AFIR rambursează avansul de până la maxim 50% din valoarea eligibilă nerambursabilă, la solicitarea beneficiarului, după semnarea Contractului de Finanțare, conform prevederilor art.45 alin.(4) și art.63 ale Regulamentului Consiliului 1305/ 2013 privind sprijinul pentru dezvoltare rurală acordat din Fondul european agricol pentru dezvoltare rurală (FEADR) şi de abrogare a Regulamentului (CE) nr. 1698/ 2005 al Consiliului, cu modificările şi completările ulterioare, şi a legislaţiei naţionale în vigoare.

În cazul în care planul de proiect include investiţii care sunt eligibile în cadrul altor submăsuri (4.1, 4.1a, 4.2, 4.2a) puteţi obţine avans numai după semnarea Contractului de Finanțare şi primirea avizului favorabil din partea AFIR asupra procedurilor de achiziţii majoritare.

În cazul în care planul de proiect include numai cheltuieli specifice submăsurilor 16.4 , avansul poate fi obţinut după semnarea Contractului de Finanțare şi primirea avizului favorabil din partea AFIR asupra unei proceduri de achiziţii.

Pentru a beneficia de plata avansului, beneficiarul este obligat să depună o garanţie financiară, care să acopere suma solicitată în avans în procent de 100%, eliberată de o instituţie financiar bancară sau nebancară înscrisă în Registrul Special al Băncii Naţionale a României conform legislației în vigoare, sau poliţă de asigurare eliberată de o societate de asigurări, autorizată potrivit legislației în vigoare (numai pentru beneficiarii privați). Garanţia financiară se depune odată cu Dosarul Cererii de Plată a Avansului.

***Garanția financiară aferentă avansului trebuie constituită la dispoziția AFIR pe întreaga durată de execuție a contractului și va fi eliberată în cazul în care AFIR constată că valoarea cheltuielilor autorizate la plată, care corespund contribuţiei financiare a Uniunii Europene şi contribuţiei publice naţionale pentru investiţii, depăşeşte valoarea avansului***.

Beneficiarul trebuie să justifice avansul primit de la Autoritatea Contractantă pe baza documentelor justificative solicitate de AFIR conform Instrucţiunilor de plată, Anexa V la Contractul de Finanţare, până la expirarea duratei de implementare a proiectului, respectiv la ultima tranșă de plată.

**În cazul nejustificării avansului la termenul prevăzut anterior, recuperarea sumelor se va face de către AFIR prin executarea scrisorii de garanţie sau a poliţei de asigurare, după caz, cu perceperea de dobânzi şi penalităţi calculate şi datorate pentru perioada cuprinsă între data acordării avansului şi data recuperării integrale a acestuia.**

**Beneficiarul care a încasat avans de la Autoritatea Contractantă** şi solicită prelungirea duratei maxime de execuţie a Contractului de Finanțare, este obligat să depună la Autoritatea Contractantă și documentul prin care dovedește prelungirea valabilității Scrisorii de Garanție Bancară/ Nebancară, sau poliţă de asigurare care să acopere noul termen de execuţie solicitat.

***AFIR efectuează plăţi în contul beneficiarului (liderului de proiect), deschis la Trezoreria Statului sau la o instituție bancară.***

# Capitolul 12. ACHIZIȚIILE

Beneficiarul are posibilitatea să deruleze procedura de achiziţii servicii, atât înainte cât şi după primirea Notificării de selecţie a proiectului (inclusiv semnarea contractelor de achiziţii) pe proprie răspundere.

Derularea procedurii de achiziţii pentru bunuri şi execuţie lucrări se poate face începând cu data primirii Notificării de selecţie a proiectului (inclusiv semnarea contractelor de achiziţii) pe proprie răspundere.

Avizarea dosarelor de achiziții se va realiza ulterior semnării Contractului de Finanțare cu A.F.I.R.

***Întreaga procedură de achiziții servicii, bunuri cu sau fără montaj și de execuție lucrări (construcții, modernizări) în cadrul proiectelor finanțate prin PNDR se va derula on-line pe site-ul www.afir.info, conform prevederilor Manualului de achiziții și instrucțiunilor de publicare disponibile pe site-ul Agenției (tutoriale), valabile atât pentru beneficiari cât și pentru ofertanți, condiția cerută fiind autentificarea beneficiarului/solicitantului pe site-ul www.afir.info. Derularea contractelor va intra în vigoare dupa semnarea Contractului de Finanțare și după avizul favorabil din partea AFIR. Solicitantul este obligat să respecte Manualul de Proceduri pentru beneficiarii privați de la momentul demarării procedurii „selecție de oferte” sau „o singură ofertă”.***

Procedurile de achizitii pentru serviciile de consultanta, studii teren, întocmirea Studiilor de Fezabilitate/documentațiilor de avizare a lucrărilor de intervenție necesare întocmirii Cererii de Finanțare se vor derula, după cum urmează :

 **Contractele < =15.000 EURO**, fără TVA, se pot adjudeca prin atribuire directă.

 **Contractele > 15.000 EURO**, fără TVA, pentru servicii de consultanță și servicii pentru întocmirea Studiilor de Fezabilitate derulate anterior încheierii Contractului de Finanțare cu AFIR, procedura de achiziții se va derula cu respectarea prevederilor Manualului de Achiziții pentru beneficiarii privati ai PNDR postat pe site-ul AFIR.

În cazul investiţiilor care presupun **achiziții simple** Beneficiarul este obligat să finalizeze procedura de achiziții conform Manualului operaţional de achiziţii pentru beneficiarii privaţi PNDR 2014-2020 și să încarce dosarele de achiziţii în maxim 3 luni, urmând să depună o transa de plata în maxim de 6 luni de la data semnării Contractului de Finanțare.

Beneficiarul a cărui investiţie cuprinde **construcţii montaj** este obligat să finalizeze procedura de achiziții conform Manualului operaţional de achiziţii pentru beneficiarii privaţi PNDR 2014-2020, să încarce dosarele de achiziții în termen de maxim 6 luni și să depună o tranșă de plată în termen de maxim 12 luni de la data semnării Contractului de Finanțare.

**Precizăm că termenele specificate mai sus sunt IMPERATIVE, neîncadrarea în aceste termene poate conduce la încetarea Contractului de Finanțare.**

Beneficiarul a cărui investiţie cuprinde construcţii montaj, nu poate demara execuţia lucrărilor fără avizul favorabil privind verificarea proiectului tehnic ce se va realiza înaintea încheierii Contractului de Finanțare.

***Achiziție simplă*** *– reprezintă dobândirea, în urma aplicării unei proceduri de licitație, respectiv de selecție de oferte/conform bazei prețuri de referință, publicată pe site-ul AFIR, de către beneficiarul privat al finanțării prin PNDR a unor bunuri cum ar fi tractoare, mașini, utilaje și instalații tehnologice fără montaj și servicii, precum cel de consultanță, dacă este cazul, prin atribuirea unui contract de achiziție.*

***Achiziție complexă care prevede construcții montaj*** *– reprezintă dobândirea, în urma aplicării unei proceduri de licitație, respectiv de selecție de oferte de către beneficiarul finanțării prin PNDR a unor bunuri cum ar fi utilaje și instalații tehnologice cu montaj și/ sau lucrări de construcții și instalații și servicii prin atribuirea unui contract de achiziție.*

***Atenţie!*** *Pentru încheierea contractelor cu firmele de consultanţă puteţi consulta Modelul de Contract de Prestări Servicii Profesionale de Specialitate, precum şi Recomandări în vederea încheierii contractelor de prestări servicii de consultanţă şi/sau proiectare, publicate pe pagina oficială AFIR la secţiunea: Informaţii Generale >> Rapoarte şi Liste >> Listă firme de consultanţă. Aceste documente au un caracter orientativ, părţile având libertatea de a include în contractul pe care îl vor semna clauzele cele mai potrivite şi adaptate serviciilor vizate de respectivele contracte.*

**Atenţie!** La sesizarea motivată și susținută cu dovezi a unui beneficiar/ contractor cu finanțare din FEADR, cu privire la consultanții/ contractorii/ beneficiarii acestuia care nu se achită de obligațiile contractuale, cu excepția cazurilor de forță majoră, AFIR/ MADR, după o verificare prealabilă și în baza unui act administrativ de constatare, poate să includă și să facă publice informațiile despre aceștia în Lista consultanților/ contractorilor/ beneficiarilor care nu își respectă obligațiile contractuale.

Informații privind consultanții, contractorii și beneficiarii sprijinului financiar neambursabil care nu își respectă obligațiile contractuale vor putea fi consultate pe site-ul oficial al AFIR.

În contextul derulării achiziţiilor private, **conflictul de interese** se definește prin:

**A. Conflictul de interese intre beneficiar/ comisiile de evaluare și ofertanți:**

Acționariatul beneficiarului (până la proprietarii finali), reprezentanții legali ai acestuia, membrii în structurile de conducere ale beneficiarului (administratori, membri în consilii de administrație etc) și membrii comisiilor de evaluare:

a. dețin acțiuni din capitalul subscris al unuia dintre ofertanți sau subcontractanți;

b. fac parte din structurile de conducere (reprezentanți legali, administratori, membri ai consiliilor de administratie etc.) sau de supervizare ale unuia dintre ofertanti sau subcontractanti;

c. sunt în relație de rudenie până la gradul IV sau afin cu persoane aflate în situațiile de mai sus.

**B. Conflictul de interese între ofertanți:**

Acționariatului ofertanților (până la proprietarii finali), reprezentanții legali, membrii în structurile de conducere ale beneficiarului (consilii de administrație etc):

a. Dețin pachetul majoritar de acțiuni la celelalte firme participante pentru aceeași achiziție (OUG 66/ 2011);

b. Fac parte din structurile de conducere (reprezentanți legali, administratori, membri ai consiliilor de administratie etc) sau de supervizare ale unui alt ofertant sau subcontractant;

c. Sunt în relație de rudenie până la gradul IV sau afin cu persoane aflate în situațiile de mai sus.

Nerespectarea de către beneficiarii FEADR a Instrucţiunilor privind achiziţiile private -anexă la Contractul de Finanţare atrage neeligibilitatea cheltuielilor aferente achiziţiei de servicii, lucrări sau bunuri.

Pe parcursul derulării procedurilor de achiziţii, la adoptarea oricărei decizii, trebuie avute în vedere următoarele principii:

d. Nediscriminarea;

e. Tratamentul egal;

f. Recunoaşterea reciprocă;

g. Transparenţa;

h. Proporţionalitatea;

i. Eficienţa utilizării fondurilor;

j. Asumarea răspunderii.

**Atenţie**! Solicitanţii care vor derula procedura de achiziţii servicii, cu o valoare mai mare de 15.000 euro, înainte de semnarea Contractului de Finanțare cu AFIR, vor respecta prevederile procedurii de achiziţii servicii din Manualului de achiziţii postat pe pagina de internet AFIR.

# Capitolul 13. TERMENELE LIMITĂ ȘI CONDIȚIILE PENTRU DEPUNEREA CERERILOR DE PLATĂ AFERENTE TRANȘELOR DE PLATĂ

**Durata de execuţie a Contractului de Finanțare** este de maxim **3 ani** (**36 de luni**) pentru proiectele care prevăd investiţii cu construcţii montaj şi/sau adaptarea la standarde. **Durata de execuţie a contractului** poate fi de maxim **2 ani** (**24 luni)**, pentru proiectele de investiţii care includ achiziţii simple fără leasing financiar de utilaje, instalaţii, echipamente și dotări noi stabilite prin fişa măsurii/ submăsurii

**Duratele de execuție** prevăzute mai sus **pot fi prelungite cu maximum 6 luni**, cu acordul prealabil al AFIR şi **cu aplicarea penalităților specifice**, prevăzute în Contractul de Finanţare, la valoarea eligibilă nerambursabilă rămasă de platit.

Având în vedere termenul limită de finalizare a proiectelor finanțate prin PNDR 2014-2020 care este 31.12.2023, toate proiectele vor avea un grafic de implementare care să nu depășească aceste termen, iar ultimele cereri de plată vor fi depuse cu minim trei luni înainte de acest termen pentru ca cererile să poată fi avizate și date spre plată.

**Duratele de execuție** prevăzute mai sus **pot fi suspendate de Autoritatea Contractantă, la cererea beneficiarului**, în situații temeinic justificate, pe bază de documente, în cazul în care pe parcursul implementării proiectului se impune obținerea, din motive neimputabile beneficiarului, de avize/ acorduri/ autorizații, după caz, pentru perioada de timp necesară obținerii acestora.

**Durata de implementare a proiectului** este de maxim 21 luni în cazul proiectelor care vizează achiziții simple şi reprezintă termenul limită până la care beneficiarul poate depune ultima tranșă de plată.

**Durata de implementare a proiectului** este de maxim 33 luni în cazul proiectelor care vizează achiziții construcții-montaj şi reprezintă termenul limită până la care beneficiarul poate depune ultima tranșă de plată.

**Durata de implementare a proiectului** reprezintă durata de realizare efectivă a tuturor activităților descrise în Cererea de Finanțare aprobată/modificată pe parcursul perioadei de implementare, de la data semnării prezentului contract, până la data depunerii de către beneficiar a ultimei tranșe de plată.

**Durata de executie a Contractului de Finanțare** cuprinde durata de implementare a proiectului la care se adaugă termenul de maxim 90 de zile calendaristice pentru efectuarea plății.

**Tranșe de plată –prevederi generale**

În etapa de autorizare a plăților, toate cererile de plată trebuie să fie depuse inițial la GAL pentru efectuarea conformității, iar ulterior, la dosarul cererii de plată, se va atașa și fișa de verificare a conformității emisă de GAL. De asemenea solicitanții au obligația de a depune la GAL și la AFIR Declarațiile de eșalonare conform prevederilor Contractului de finanțare.

Pentru depunerea primului dosar de plată, se vor avea în vedere prevederile HG nr. 226/2015, cu modificările și completările ulterioare, în vigoare la data depunerii Dosarului Cererii de Plată.

Dosarul Cererii de Plată se depune într-un exemplar, pe suport de hârtie, la care se ataşează pe suport magnetic documentele întocmite de beneficiar, la GAL.

Dosarul Cererii de Plată trebuie să cuprindă documentele justificative prevăzute în Instrucţiunile de plată (anexă la Contractul de finanţare). Modelele de formulare care trebuie completate de beneficiar (Cererea de plată, Identificarea financiară, Declarația de cheltuieli, Raportul de asigurare, Declarația pe propria răspundere a beneficiarului) sunt disponibile la OJFIR sau pe site‐ul AFIR (www.afir.info).

Decontarea TVA de la Bugetul de stat se poate solicita dacă beneficiarul se încadrează în prevederile OUG nr. 49/2015 și a solicitat modificarea corespunzătoare a Contractului de finanțare, conform dispozițiilor Manualului de procedură și a Ghidului de implementare.

În cazul în care cererea de plată este declarată „neconformă“ de două ori de către GAL, beneficiarul are dreptul de a depune contestație. În acest caz, contestația va fi analizată de către alți doi experți din cadrul GAL decât cei care au verificat inițial conformitatea dosarului cerere de plată. Dacă în urma analizării contestației, viza GAL-ului rămâne „neconform“, atunci beneficiarul poate adresa contestația către AFIR. Depunerea contestației se va realiza la structura teritorială a AFIR (OJFIR/CRFIR) responsabilă de derularea contractului de finanțare.

GAL se va asigura de faptul că verificarea conformității dosarelor de plată la nivelul GAL, inclusiv depunerea contestațiilor și soluționarea acestora (dacă este cazul) respectă încadrarea în termenul maxim de depunere a dosarului de plată la AFIR.

După obținerea conformității de la GAL, solicitantul depune documentația însoțită de Fișa de verificare a conformității cererii DCP emisă de GAL la OJFIR/CRFIR în funcție de tipul de proiect.La AFIR dosarul cererii de de plată se depune în două exemplare(original+ copie).

Pentru investițiile care prevăd construcții-montaj, proiectul tehnic se va depune spre avizare la Afir după încheierea contractului de finanțare, respective înainte de depunerea primei tranșe de plată(în original).

**Beneficiarii au obligatia de a depune Declarațiile de eșalonare** conform prevederilor Contractului/Deciziei de finanțare cu modificarile și completarile ulterioare și anexele la acesta.

Beneficiarul va depune la GAL și OJFIR/ CRFIR, Declaraţia de eşalonare a depunerii Dosarelor Cererilor de Plată în maxim 30 de zile de la avizarea primului dosar de achiziţie (exceptând dosarele de servicii).

În cazul proiectelor pentru care se decontează TVA-ul de la bugetul de stat conform prevederilor legale în vigoare, beneficiarii trebuie să depună şi Declaraţia de eşalonare a depunerii Dosarelor Cererilor de Plata distinctă pentru TVA.

În cazul în care beneficiarul nu depune Declaraţia de eşalonare în termenul prevăzut, aceasta se va depune cel târziu o dată cu prima tranşă a Dosarului cererii de plată.

**Rectificarea Declarației de eșalonare** se poate realiza de către beneficiar de maxim două ori în perioada de execuție a contractului de finanțare.În situația în care se aprobă prelungirea duratei de execuție peste termenul de 24/36 de luni, beneficiarului i se va mai permite o nouă rectificare în conformitate cu noua perioadă de execuție aprobată.

Pentru toate cererile de plată, după primirea de la AFIR a Notificării cu privire la confirmarea plății, în termen de maximum 5 zile, beneficiarul are obligația de a informa GAL Tovishat cu privire la sumele autorizate și plătite în cadrul proiectului.

# Capitolul 14. MONITORIZAREA PROIECTULUI

**Durata de valabilitate a Contractului de Finanțare** cuprinde durata de execuţie a contractului până la data ultimei plăţi efectuată de Autoritatea Contractantă.

În cadrul sM 16.4 durata de monitorizare este de 5 ani de la acordarea ultimei plăți.

Conform art 71. Din Regulamentul 1303/ 2013 se vor avea în vedere următoarele:

În cazul unei operaţiuni constând în investiții în infrastructură sau producţie, contribuţia publică se recuperează dacă, în termen de 10 ani de la efectuarea plăţii finale către beneficiar, activitatea de producţie în cauză este delocalizată în afara Uniunii Europene, cu excepţia situaţiei în care beneficiarul este un IMM, pentru care termenul de recuperare este de 7 ani.

În cazul unei operațiuni constând în investiții în infrastructură sau producție, contribuția din partea fondurilor ESI se rambursează dacă, în termen de cinci ani de la efectuarea plății finale către beneficiar dacă face obiectul uneia dintre următoarele:

a) încetarea sau delocalizarea unei activităţi productive în afara zonei vizate de PNDR 2014 - 2020, respectiv de criteriile în baza cărora proiectul a fost selectat și contractat;

b) o modificare a proprietăţii asupra unui element de infrastructură care dă un avantaj nejustificat unei întreprinderi sau unui organism public;

c) o modificare substanţială care afectează natura, obiectivele sau condiţiile de realizare şi care ar determina subminarea obiectivelor inițiale ale acestuia;

Conform prevederilor din articolului 71 al Regulamentului 1303/ 2013, prevederile de mai sus se aplică doar proiectelor care conțin investiții în infrastructură și producție.

***Documentele necesare în vederea monitorizării și relația cu AFIR vor fi păstrate de liderul de proiect.***

Beneficiarul se obligă să respecte și să mențină pe toată durata de valabilitate a contractului, criteriile de eligibilitate şi de selecţie înscrise în Planul de Marketing, parte integrantă din Cererea de finanțare. În cazul nerespectării acestora, sumele acordate vor fi **recuperate integral**.

**IMPORTANT!** Pentru **categoriile de beneficiari** ai finanţării din FEADR **care**, după selectarea/contractarea proiectului, precum şi în perioada de monitorizare, **îşi schimbă tipul şi dimensiunea întreprinderii avute la data depunerii cererii de finanţare**, în sensul trecerii de la categoria de micro-întreprindere la categoria de mică sau mijlocie, respectiv de la categoria întreprindere mică sau mijlocie la categoria alte întreprinderi, **cheltuielile pentru finanţare rămân eligibile**, cu respectarea prevederilor legale în vigoare, conform prevederilor art. 10 din HG nr. 226/2015, cu modificările şi completările ulterioare.

În perioada monitorizării proiectului de la data celei de-a doua (și ultima) tranșă de plată efectuată de AFIR), **beneficiarul se obligă:**

 să respecte și să mențină criteriile de eligibilitate şi de selecţie in baza carora a fost selectat;

 să nu modifice obiectivele prevăzute în Studiul de fezabilitate, parte integrantă din Contractul şi Cererea de finanțare,

 să nu înstrăineze investiția;

 să nu îşi înceteze activitatea pentru care a fost finanţat.

Nerespectarea prevederii va conduce la rezilierea contractului de finanțare și la restituirea integrală a fondurilor accesate prin măsură.

Prin contractul de finanțare semnat cu AFIR privind Implementarea Strategiei de Dezvoltare Locală, GAL Tovishat și-a asumat monitorizarea proiectelor finanțate prin SDL, cu scopul de a asigura continuitatea menținerii criteriilor de eligibilitate și selecție și îndeplinirea indicatorilor asumați de beneficiar prin cererea de finanțare. Astfel, pe parcursul perioadei de monitorizare, beneficiarul se obligă să pună la dispoziția GAL Tovishat, în termenul comunicat, toate documentele considerate relevante pentru monitorizarea proiectului. În această perioadă, GAL Tovishat își rezervă dreptul de a efectua vizite în teren, la locul investiției, și de a solicita fotografii ale investițiilor/activităților prevăzute prin proiect, cu scopul includerii acestora în rapoartele de activitate și materialele de informare/promovare realizate în cadrul SDL.

Activele corporale şi necorporale rezultate din implementarea proiectelor finanțate prin LEADER, trebuie să fie incluse în categoria activelor proprii ale beneficiarului şi să fie utilizate pentru activitatea care a beneficiat de finanțare nerambursabilă pentru minimum 3 ani de la data efectuării ultimei plăti.

Odată cu depunerea cererii de finanţare, se înţelege că solicitantul își dă acordul în ceea ce privește publicarea pe site-ul A.F.I.R. a datelor de contact (denumire, adresă, titlu si valoare proiect).

Pe toată durata de execuție si de monitorizare a contractului beneficiarul asigură accesul la locul de implementare al proiectelor, însoţește echipele de control şi pune la dispoziţia acestora, în timp util, toate informaţiile şi documentele necesare solicitate, potrivit prevederilor procedurale specifice de control, corespunzătoare fiecărei instituţii responsabile, cu respectarea prevederilor legale în vigoare.

Rezultatul oricărei evaluări va fi pus la dispoziţia părţilor contractante.

Dacă pe parcursul perioadei de monitorizare a contractului se constată următoarele situaţii:

* obiectivele finanţate nu sunt utilizate conform scopului rezultat din cererea de finanţare sau sunt închiriate (date în folosinţa unei terţe persoane),
* proiectului i se aduc modificări substanţiale,
* nerespectarea obligaţiilor statuate prin acest contract sau a angajamentelor asumate prin Cererea de Finanțare,

Autoritatea Contractantă va soma cu termen beneficiarul să remedieze deficienţele identificate. Beneficiarul are obligaţia de a realiza, la termenele specificate, remedierea deficienţelor identificate, implementarea recomandărilor rezultate în urma misiunilor de control ale Autorităţii Contractante şi/sau CE.

În cazul în care deficienţele nu sunt remediate în termenul acordat sau beneficiarul nu procedează la demararea operaţiunilor de remediere în maximum 30 de zile calendaristice de la somare, Autoritatea Contractantă va proceda la recuperarea integrală a contravalorii ajutorului financiar public nerambursabil plătit.

În cazul în care, pe parcursul perioadei de valabilitate a contractului se constată că obiectivele/componentele investiţiei pentru care s-a acordat sprijinul financiar nerambursabil au fost înstrăinate (prin orice tip de act juridic care produce efectul înstrăinării sau închirierii), contravaloarea ajutorului financiar public nerambursabil va fi recuperată integral.

În cazul în care, pe parcursul perioadei de valabilitate a contractului, se constată că Beneficiarul nu mai respectă condiţiile de implementare sau nu mai sunt îndeplinite obiectivele proiectului, Autoritatea Contractantă va proceda după caz (funcţie de gradul de afectare, gravitatea faptelor, etc):

a) fie la recuperarea integrală a ajutorului financiar nerambursabil plătit cu încetarea contractului de finanţare;

b) fie la recuperarea parţială, respectiv aferent componentei/componentelor sau acţiunii/acţiunilor afectate de neregulă, care nu mai îndeplinesc condiţiile menţionate, nefiind influenţată integral eligibilitatea generală a proiectului, respectiv utilitatea în considerarea căreia s-a acordat ajutorul financiar nerambursabil.

Beneficiarul are responsabilitatea ca pe întreaga perioadă de valabilitate a contractului să menţină în funcţiune investiţia realizată şi să demonstreze utilitatea acesteia conform descrierilor formulate si a angajamentelor asumate prin Cererea de Finantare.

Sprijinul acordat va fi recuperat dacă obiectivele finanţate nu sunt utilizate/folosite conform scopului destinat din obiectivul cererii de finanţare, dacă se modifică substanţial proiectul sau în cazul în care acestea îşi modifică destinaţia în perioada de valabilitate a prezentului contract de finanţare.

Dreptul de recuperare a ajutorului financiar public nerambursabil, conform prevederilor legislaţiei în vigoare, se prescrie în termen de 5 ani de la data de 1 ianuarie a anului următor datei de închidere a programului, comunicată oficial de către Comisia Europeană prin emiterea declaraţiei finale de închidere, cu excepţia cazului în care normele europene prevăd un termen mai mare.

În conformitate cu prevederile art. 45 alin. (1) din Ordonanța de urgență a Guvernului nr. 77/2014 privind procedurile naționale în domeniul ajutorului de stat, precum și pentru modificarea și completarea Legii concurenței nr.21/1996, aprobată prin Legea nr. 20/2015, constituie contravenții și se sancționează cu amendă cuprinsă între 5.000 lei și 40.000 lei următoarele fapte ale beneficiarului:

a) furnizarea de informaţii şi documente incomplete, precum şi nefurnizarea informaţiilor şi documentelor solicitate în termenele stabilite de Consiliul Concurenţei sau de furnizori autorităţi publice;

b) refuzul nejustificat de a se supune controlului desfăşurat conform prevederilor art. 26 alin. (3) şi art. 32 din OUG nr. 77/2014;

c) neîndeplinirea obligaţiei de organizare a evidenţei specifice privind ajutoarele de stat primite prevăzute la art. 43 alin (1) din OUG nr. 77/2014.